https://www.berria.eus Bere azken artikuluak eu Mon, 25 Oct 2021 16:32:15 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1891/010/001/2021-10-23/eragileak_baikor_dira_parisek_murgiltzeaz_eginiko_zirkularra_dela_eta.htm Sat, 23 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1891/010/001/2021-10-23/eragileak_baikor_dira_parisek_murgiltzeaz_eginiko_zirkularra_dela_eta.htm\nJorajuriak argitu zuen zirkularraren behin betiko bertsioa urte bukaera aitzin espero dutela. Ondoren, bigarren bataila abiatuko da: hizkuntza gutxituen gaia Frantziako hauteskundeen agendan sartzea, ondoko legealdian konstituzio aldaketa bati buruz joan daitezen.]]> https://www.berria.eus/paperekoa/1893/013/001/2021-10-21/etxebizitza_eskubidearen_aldeko_manifestaziora_deitu_dute_30_eragilek_baionan.htm Thu, 21 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1893/013/001/2021-10-21/etxebizitza_eskubidearen_aldeko_manifestaziora_deitu_dute_30_eragilek_baionan.htm Euskal Herrian bizi, eta etxebizitza ukan. Espekulazioari ez! lelopean. Aspaldi ez da ikusi Ipar Euskal Herriko hainbeste eragile biltzen dituen prentsaurreko bat; gaiak hartu duen garrantziaren erakusgarri da. «Etxebizitzaren krisiak jendarte guzia ukitzen du. Batez ere behar handienetan direnak, baina baita klase ertain-apalekoak ere. Denek pairatzen dituzte krisi honen ondorioak», adierazi du EH Baiko Gabi Arostegik, deitzaileen izenean.\nIpar Euskal Herriko aurpegi esanguratsu batzuek parte hartu dute prentsaurrekoan, hala nola Michel Larralde CFDTko idazkari nagusi ohiak, Colette Capdevielle PSko diputatu ohiak, Victor Pachon CADE elkarteko kideak eta Isabelle Capdeville Lurzaindikoak. Deialdian, Ipar Euskal Herriko ezkerreko alderdi politiko guziak batu dira, baita ia sindikatu guziak ere. Arlo anitzetako eragile andanak ere babestu du protesta.\nBost puntuko adierazpen bat irakurri dute, eta eskaera hauek egin: lurraren eta etxebizitzaren merkatuaren arautzea; lurraren eta etxebizitzaren kontrol publiko edo kolektiboa; etxebizitza ukaiteko eskubidea bi etxe ukaitekoa baino premiatsuagoa izatea; denek etxebizitza duina izateko eta arrazoizko prezioan lortzeko eskubidearen egiazko aplikazioa, eta ekologia eta klima larrialdiekin bateragarritasuna.\nHerritarrei dei egin diete protestaren antolakuntzan parte har dezaten, eta tokian toki eta arloz arlo deialdiak egin ditzaten. Antolaketarako biltzar nagusi bat eginen dute Uztaritzeko (Lapurdi) Lapurdi gelan, urriaren 27an.]]> https://www.berria.eus/albisteak/204792/etxebizitza_eskubidearen_aldeko_manifestaziora_deitu_dute_baionan_30_eragilek.htm Wed, 20 Oct 2021 16:08:17 +0200 Ekhi Erremundegi Beloki https://www.berria.eus/albisteak/204792/etxebizitza_eskubidearen_aldeko_manifestaziora_deitu_dute_baionan_30_eragilek.htm\nHerritarrei ere deia egin diete, "ehunen deiak" biderkatzeko, arloz arlo eta geografikoki.\nHorrez gain, manifestaziora giltzak eskuan joatera deitu dute, eta aitzinetik ere argazki eta bideoak egitera animatu dituzte herritarrak, giltzak eskuan manifestaziora deitzeko @berria pic.twitter.com/WdsyNssyxZ - Ekhi Erremundegi (@EkhiErremundegi) October 20, 2021\nAgerraldiaren ostean, eragileetako ordezkarien adierazpenak jaso ditu BERRIAk. EH Baiko Gabi Arostegik, adibidez, esan du beharrezkoa dela sindikatuak eta alderdi politikoak elkartzea etxebizitzaren egoera zein den ikusita: «Neurriak hartzeko anbiziotsuak izan behar dugu». Aski dela azpimarratu du Daniel Arotzarenek, Atherbeako ordezkariak. «Krisiari aurre egiteko, zerbait behar dugu eraiki kolektiboki», esan du. Gazte Ekintzako Aitor Servierrek, berriz, azaldu du aspaldikoa dela etxebizitzaren arazoa, baina azken urteetan areagotu egin dela: «Etxebizitzen kopuruen emendatzea, alokairuen prezioen etengabeko igoera...». Gehitu du gizartean areagotu egin dela gaiarekiko kezka, eta eztabaida politikoaren erdigunean dagoela egun: «Horregatik batu ditugu horrenbeste indar, gai honetan inoiz ere egin ez dugun moduan». Amaitzeko, deialdiaren helburua laburbildu du: «Aldarrikatzea herri honetan bizi diren guztiek izan behar dutela etxebizitzarako eskubidea». Azkenik, LAB sindikatuko Argitxu Dufauk adierazi du aterabideak badirela etxebizitzaren arazoarentzat, eta, jendeari itxaropena sortzeaz gain, presio egin behar dutela: «Momentukotz oso zail zaigu Euskal Herrian bizitzea».\nArgitxu Dufau, @LAB_ieh pic.twitter.com/FbBZvIO6Af - Ekhi Erremundegi (@EkhiErremundegi) October 20, 2021\n]]> https://www.berria.eus/paperekoa/1942/009/001/2021-10-17/prozesuen_erronkak_eta_zailtasunak.htm Sun, 17 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1942/009/001/2021-10-17/prozesuen_erronkak_eta_zailtasunak.htm\nJustizia trantsizionalerako mekanismoak sortzea ere beharrezkotzat jo zuen, eta gatazkari buruz dauden kontakizun ezberdinak elkartzeko beharra azpimarratu zuen. Lan hori egiteko, Eusko Jaurlaritzak «lidergoa» har lezakeela erran zuen, baina iradoki zuen «interesgarria» izan litekeela Ipar Euskal Herriko bi pertsona izendatzea «istorioak eta kontakizunak biltzeko». Gisa horretara, «gibelean» dagoen guzia bildu, eta alde bakoitzekoen ideia politikoak nondik datozen aztertzeko modua ikusiko luke.\nKasik osorik bete zen, atzo goizean, Baionako Henri Grenet auditoriuma Aieteko urteurrenaren kari antolatutako azken saioan. Ipar Euskal Herriko kasik alderdi guzietako hautetsiak bildu ziren, eta hemendik aitzina ere elkarlanean aritzera engaiatu ziren. Oraindik egiteko gelditzen direnak azpimarratu zituzten, nagusiki, gainerako mahai inguruetan. Kolonbiako eta Irlandako esperientziak aipatu zituzten, besteak beste, hango prozesuetan izandako arazo eta lorpenetatik irakaspenak atera nahian.\nAiete, iraultza bat\nBake prozesua, posible den parioa? mahai inguruan ere, Jean Pierre Massias zuzenbide publikoko irakaslea, Carlos Beristain Kolonbiako Egiaren Batzordeko komisarioa eta Brandon Hamber irakaslea mintzatu ziren. Aietekoa arlo anitzetako «iraultza» izan zela baieztatu zuen Massiassek. Iraultza euskal gatazkan, «inflexio puntu bat» izan zelako, eta metodologian ere iraultza, bai nazioarteko egiaztapenean, baita aldebakartasunean ere. «Metodo ona ote zen? Seguruenik ez zegoen besterik. Hori zen bakea inposatzeko modu bakarra». Azkenik, «amaitu gabeko iraultza» izan dela erran zuen. «Egia, justizia, erreparazioa, eta ez errepikatzea», aipatu zituen erronka gisa.\nMundu osoko prozesuek aurkitu ohi dituzten hiru zailtasun izan ditu Euskal Herrikoak ere. Batetik, boterearen jarrera: «Ezin da zinezko prozesurik izan botereak ez badu parte hartzen». Haren erranetan, edozein prozesutako akordioetan, presoen gaia izan ohi da lehen elementua, baina, horretarako, estatuak inplikatu behar dira. «Lehen galdera da nola bultzatu parte hartzera. Estatua da bake prozesurako oztopo nagusia; prozesuaren garaian dauden politikariak, eta ondotik etorriko direnak».\nGizartearen onarpena ere aipatu zuen zailtasun gisa, baita gaiak sor dezakeen «indiferentzia» ere, Baionako zuzenbide fakultateko lehen urteko bere ikasleak gogoan. «Ez dut uste prozesuaren kontzientziarik dutenik». Azkenik, «pasatzen den denbora» ere aipatu zuen. Hau da, prozesua bigarren mailan emanen duten gai berriak sortzea. «Zer pisu du bake prozesuak koronabirusarekin? Zer pisu du Kataluniako prozesuarekin alderatuta?». Kontzientzia kolektiboan izan daitezkeen bilakaerak ere aipatu zituen. «Kontzientzia kolektiboan borroka armatua eta gerrillariak ez dira gehiago existitzen; terrorismoa baizik ez da».\nKolonbiakoa luzaro doan prozesu bat dela erran zuen Beristainek, eta Euskal Herrikoarekin parekatu zuen, besteak beste, sortu den polarizazio sozialari dagokionez. Azken urteetan sortu dituzten mekanismoak aipatu zituen. Bakerako justizia berezia batetik, gizateria krimenak egin dituztenak epaitzeko epaitegi berezi batekin, egiaren batzordea eta desagertuak bilatzeko batzordea... «Lan hori guzia egiten ari gara gobernuak bakerako borondaterik izan gabe». Gertatutakoa sozializatzeko beharraz ere mintzatu zen. «Badakigu zer gertatu den, arduradunek badakite; helburua da gizarteak jakitea. Memoria behar dugu, baina ez memoria defentsibo bat. Errealitate printzipio bat behar da, minaren errespetuan oinarritzen dena. Errespetu hori da elkarbizitzaren oinarria. Bestela, ez da posible».\nHamberrek 1998ko akordioetatik gaur arte Irlandan izan den bilakaera izan zuen hizpide, presoen askatzean eta biktimen laguntzan egin diren urratsak aipatuta. «Prozesuak luzeak dira. Denborarekin konfiantza arrakalatu da, erronka gehiago agertu direlako». Brexit-a da horietako bat, Ipar eta Hego Irlandaren arteko muga markatu duelako. «1998an inork ez zezakeen halakorik imajinatu. Europako Batasunari esker, mugarik ez zen, baina brexit-arekin bat-batean aldatu da. Aldaketa ikaragarria da».\nDenboraren nozioa ere aipagai izan du Hamberrek, presoen eta biktimen gizarteratzea hizpide. «Hogei urte beranduago, gehienak erretiratuak dira: prestazio sozialak behar dituzte, ez lan munduan integratzea. Baina, gaur egun, prestazio sozialetan murrizketak eginak izan diren gizarte batean bizi gara». Bere ikasleen adibidea ere hartu zuen: «Ez dute iraganaren ezagutzarik, baina gure ikerketek erakusten dute haien jarrerak gurasoen berdinak direla. Alta, ez dute bortizkeria bizi izan. Nola engaia ditzakegu gaur egungo gazteak bake prozesuan hogei urte beranduago? Beste gai batzuk jarri dituzte mahai gainean: klima aldaketa, LGTBI gaiak...».\nHaren iritziz, 1998ko akordioa berrikusi beharko litzateke. «Gure plan estrategikoa berrikusi behar dugu, eta, horretarako, denbora eta energia behar ditugu; baina, jendea nekatua da». Haren hitzetan, hamar urtean behin berrikusi beharko lirateke halako planak.]]> https://www.berria.eus/albisteak/204619/brian_currin_presoen_egoera_barkaezina_da_ez_dago_aitzakiarik.htm Sat, 16 Oct 2021 14:04:13 +0200 Ekhi Erremundegi Beloki https://www.berria.eus/albisteak/204619/brian_currin_presoen_egoera_barkaezina_da_ez_dago_aitzakiarik.htm https://www.berria.eus/paperekoa/1868/011/001/2021-10-15/trenak_harrapatu_zituen_migranteak_polizia_kontroletatik_ihesi_zihoazen.htm Fri, 15 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1868/011/001/2021-10-15/trenak_harrapatu_zituen_migranteak_polizia_kontroletatik_ihesi_zihoazen.htm France Bleu Pays Basque irratiak jakinarazi duenez. Oso nekatuta zegoen, eta ez zuen anitz hitz egin, baina haren lekukotasunak gertatu zenari buruzko argibideak eman ditu.\nHala ere, bide beretik segitzeko asmoa erakutsi du Pirinio Atlantikoetako prefeturak. Hedabideei bidalitako ohar batean jakinarazi zuten atzo gauean polizia kontrola ezarriko zutela UrruÃ±an (Lapurdi), 23:00etatik 2:00etara. Operazio mediatiko bat. «Pertsonen eta ondasunen zirkulazio askearen ondorioz, ondasunen eta pertsonen joan-etorriak etengabe handitu dira, horien artean legez kanpoko immigrazioarekin lotutakoak». Polizia kontrolean parte hartu zuten, besteak beste, Philippe Le Moing-Surzur Baionako suprefetak eta Jerome Bourrier Baionako prokuradoreak. Frantziako segurtasun indarretako 115 agentek eta Guardia Zibilak ere parte hartu zuten.]]> https://www.berria.eus/albisteak/204443/powell_espainia_ez_zegoen_prest_negoziatzeko_hegal_bakarrarekin_hegan_egitea_bezala_zen.htm Thu, 14 Oct 2021 12:01:18 +0200 Ekhi Erremundegi Beloki https://www.berria.eus/albisteak/204443/powell_espainia_ez_zegoen_prest_negoziatzeko_hegal_bakarrarekin_hegan_egitea_bezala_zen.htm Igandean, urriak 17, hamar urte beteko dira Donostiako Aieteko jauregian Euskal Herriko Gatazka Konpontzeko Nazioarteko Konferentzia egin zutenetik, eta, urteurren «borobila» baliatuta, jardunaldiak antolatu dituzte Donostian eta Baionan. Gaur, Aieteko jauregian; etzi, Kursaal jauregian; eta larunbatean, Baionako Henri Grenet auditoriumean. Foro Sozial Iraunkorrak, Conciliation Resources erakundeak, Berghof fundazioak eta Bake Bideak elkarlanean antolatu dituzte ekitaldiak, eta Euskal Herriko alderdi eta sindikatu ia guziek parte hartuko dute. «Aieteko espiritua berreskuratzea» zen jardunaldien helburuetako bat, Foro Sozialaren hitzetan; «izan ere, duela hamar urte, hain aktore ezberdinak bildu zituen, norabide berean arraunean». «Goi mailako protagonistek» parte hartuko dute solasaldietan. Gaur arituko diren hizlariak ez ezik, jardunaldietan arituko dira, besteak beste, Andy Carl, Veronique Dudouet, eta Caroline Guibet Lafaye ere, guztiak ere nazioarteko gatazketan aditu eta arituak. Horien ondoan arituko dira Euskal Herriko eragile eta hautetsi andana, haien ikuspegia emateko eta ekarpenak egiteko. Ondoko egunetarako ere egitarau zabala prestatu dute antolatzaileek. Hitzaldiak luze eta zabal jorratuko ditu BERRIAk, papereko eta Interneteko edizioen bidez.]]> https://www.berria.eus/albisteak/204494/polizia_kontroletatik_ihesi_zihoazen_asteartean_ziburun_trenak_harrapatu_zituen_migranteak.htm Thu, 14 Oct 2021 11:53:39 +0200 Ekhi Erremundegi Beloki https://www.berria.eus/albisteak/204494/polizia_kontroletatik_ihesi_zihoazen_asteartean_ziburun_trenak_harrapatu_zituen_migranteak.htm tren batek harrapatuta Aljeriako hiru gizonezko hil ziren lekuan. Laugarrena Baionako ospitalera eraman zuten, larri, eta ebakuntza egin zioten. Atzo mintzatu zen Baionako prokuradorearen aitzinean, France Bleu Pays Basque irratiak jakinarazi duenez. Oso nekatuta zegoen, eta ez zuen anitz hitz egin, baina haren lekukotasunak gertatu zenari buruzko argibideak eman ditu. Gizonezkoak fiskaltzari esplikatu dio polizia kontrolak saihestu nahi zituztela, eta horregatik iritsi zirela trenbidera, uste zutelako ez zituztela aurkituko argirik gabeko eremu horretan. Gainera, trenbide zati hori hutsa egon ohi da ordu horietan: azkeneko trena 22:30ean pasatzen da, eta hurrengo goizeko lehenengoa, harrapatu zituena, 6:00etan baizik ez da pasatzen. Era berean, trenbideetatik joatea ez galtzeko modu bat ere bazen laukotearentzat. Irrati publikoaren arabera, laugarren biktimak jakinarazi du haiek ere tren bat hartzeko asmoa zutela, baina ez du zehaztu zer helmugatara iristeko asmoa zuten. Ikerketa zuzentzen ari direnei emandako esplikazioen arabera, migratzaile taldea «oso nekatua» zegoen, eta horregatik erabaki zuten trenbidean etzatea. Elkarretaratzea egin zuten atzo arratsaldean Donibane Lohizuneko geltoki aitzinean (Lapurdi). Migranteen harreran eta haien eskubideen alde lan egiten duten talde ugarik antolatu zuten protesta, eta dozenaka herritar elkartu ziren. Ziburun hildako hiru gizonen omenez lore eskaintza egin zuten, eta «giza ehiza» etetea galdegin zuten. Prefeturaren erantzuna: polizia kontrola Istripua Donibane Lohizuneko (Lapurdi) tren geltokitik hurbil gertatu zen, «batere argiztatua ez den» leku batean. Peio Dufau Ziburuko hautetsi eta tren gidariak BERRIAri kontatu zion Hendaia eta Baiona arteko trenbideetan «maiz» ibiltzen direla migratzaileak. «Polizia gibeletik dute toki guztietan. Bidasoa ibaian bi ito ziren; horrek frogatzen du bide guziak hartzen dituztela mugatik eskapatzeko, Baionara iristeko. Geroz eta bide arriskutsuagoak hartzen dituzte kontrolen ondorioz: trenbidea horietako bat da. Trenbideetako langileentzat ere zaila da», salatu zuen. «Sekulako arriskuak hartzen dituzte, sobera kontrol badelako. Zer aldatzen du oztopatzeak? Zer aldatzen du? Hain bide luzea eginda, ez dira Poliziarengatik geldituko». Hala ere, bide beretik segitzeko asmoa erakutsi du Pirinio Atlantikoetako prefeturak. Hedabideei bidalitako ohar batean, gaur gauean, UrruÃ±an (Lapurdi), 23:00ak eta 2:00ak artean polizia kontrola ezarriko dutela iragarri dute. «Pertsonen eta ondasunen zirkulazio askearen ondorioz, ondasunen eta pertsonen joan-etorriak etengabe handitu dira, horien artean legez kanpoko immigrazioarekin lotutakoak», diote lehen esalditik. Polizia kontrolean parte hartuko dute, besteak beste, Philippe Le Moing-Surzur Baionako suprefetak eta Jerome Bourrier Baionako prokuradoreak. Operazioan Frantziako segurtasun indarretako 115 agentek parte hartuko dutela jakinarazi dute.]]> https://www.berria.eus/albisteak/204458/salatu_dute_kanboko_laborantza_lur_batean_ehun_etxebizitza_eraikitzekotan_direla.htm Thu, 14 Oct 2021 09:40:13 +0200 Ekhi Erremundegi Beloki https://www.berria.eus/albisteak/204458/salatu_dute_kanboko_laborantza_lur_batean_ehun_etxebizitza_eraikitzekotan_direla.htm Urriaren 24an ehun egun beteko ditu Arbonako (Lapurdi) lurren eta etxebizitzaren okupazioak. ELBk eta Lurzaindiak deituta, ehunka herritarrek parte hartu du laborantza lurren salmenta espekulatiboaren kontrako ekintzan, eta inoiz baino gehiago mediatizatu da Ipar Euskal Herrian lurra eta etxebizitzaren inguruan batek baino gehiagok ikusten duen arazoa. Azaroaren 20an, etxebizitza eskubidearen aldeko manifestazioa eginen dute Baionan, eragile andanak deituta. Testuinguru horretan, oihartzun berezia du gaur Kanbon egin duten agerraldiak. Eragileekin batera, dozenaka herritar agertu da egoera salatzera.\nMaryse Cachenault Lurzaindiako kidearen adierazpenak kasua azalduz @berria pic.twitter.com/ZUN16EGYrB - Ekhi Erremundegi (@EkhiErremundegi) October 13, 2021\n«Kanboko sarreran den lur hau laborantzarako erabilia da gaur egun. Paisaia erabat andeatua izanen da», esplikatu du Maryse Cachenault Lurzaindiako bozeramaileak. «Kasik laua da pentzea; interes agronomikoa ukaezina da». Laborantza lurren «sakrifikatzea» salatu du, eta «lurren artifizializazioa» deitoratu. «Bestela eraiki behar dugu; hobeki kudeatu behar ditugu herrietako erdiguneak». Bouyguesen presioak Oraingoz, etxebizitza proiektua salatu duten eragileek bide legalak abiatu dituzte. Euskal Elkargoak onartutako hirigintza planaren kontrako helegitea ezarri zuten Paueko Administrazio Auzitegian, eta berriki jakin dute instrukzioa bukatu dela. Epaiketa ahal bezain fite iraganen dela espero dute. Anartean, Bouyguesek eraikitze baimena eskatu du, eta herriko etxeak onartu egin dio. Hor ere badago arazorik: enpresaren proiektuan, 28 metroko eraikin bat egiteko asmoa dute, baina hori ez doa bat hirigintza planeko irizpideekin. Ondorioz, baimenaren kontrako helegitea ere eman dute herriko etxean, eta, bi hilabeteko epean erantzunik jaso ez dutenez, auzitegira joko dute aurki. Anartean, herriko etxeak hirigintza plana moldatzeari ekin dio, eraikitze baimena baliozkoa bilakatu dadin. Bouygues enpresaren webgunean ikus daiteke Kanbon egin nahi duten proiektuak zer forma hartuko lukeen. Baina Bouygues enpresak ere mugitu ditu fitxak. Salaketa eman duten elkarteetako kideek salatu dute horietako batzuek uxer baten bisita jaso dutela etxean, helegitea kendu ezean «gehiegizko helegiteagatik» salaketa eman, eta «alimaleko diru zamak» ordaindu beharko dituztela mehatxatuta. «Ez diegu intimidazioei men eginen», adierazi du Martine Bouchet CADEko kideak. Hautetsiei deia Egoera salatzeko prentsaurrekoa egin duten eragileek herritarrei eta hautetsiei dei egin diete; zehazki, Euskal Elkargoko batzorde eragileko 35 hautetsiei. Gutun bana bidali diete egoera esplikatu eta esku hartzea eskatzeko. Izan ere, Kanboko hirigintza planaren moldatzea aztertuko dute laster. Edukiarekin «erne» ibiltzeko eskatu diete, herriko etxearen proposamenean eraikitze baimena baliozko bilakatzeko moldaketak egonen direla aurreikusita. Eragileek zehaztu dute «abiatzen» duten mugimendu bat dela, eta oraingoz bide legaletan eta herritarren eta hautetsien «sentsibilizazioan» ezarri nahi dituztela indarrak. Eraikuntza abiatzeko Arbonakoaren gisako ekintza bat abiatzeko prest liratekeen galdetuta, zalantzarik gabe erantzun dute: «ez gara deusi hetsiak».]]> https://www.berria.eus/paperekoa/2010/008/002/2021-10-13/pp_upn_ez_beste_guztiak_izango_dira_aieteren_urteurreneko_jardunaldietan.htm Wed, 13 Oct 2021 00:00:00 +0200 Ekhi Erremundegi Beloki https://www.berria.eus/paperekoa/2010/008/002/2021-10-13/pp_upn_ez_beste_guztiak_izango_dira_aieteren_urteurreneko_jardunaldietan.htm https://www.berria.eus/albisteak/204415/aieteko_konferentziaren_urteurrenean_izanen_diren_eragileen_aniztasuna_nabarmendu_du_foro_sozialak.htm Tue, 12 Oct 2021 09:16:29 +0200 Ekhi Erremundegi Beloki https://www.berria.eus/albisteak/204415/aieteko_konferentziaren_urteurrenean_izanen_diren_eragileen_aniztasuna_nabarmendu_du_foro_sozialak.htm https://www.berria.eus/paperekoa/1857/010/001/2021-10-10/argiki_erran_dezatela_eskualde_hizkuntzak_hil_nahi_dituztela.htm Sun, 10 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1857/010/001/2021-10-10/argiki_erran_dezatela_eskualde_hizkuntzak_hil_nahi_dituztela.htm L'Express astekariko kazetaria (1965, Le Raincy, Frantzia) ama zendu zenean hasi zen haren hizkuntza ikasten, duela hamabost urte, Parisen. Ordutik, hizkuntza gutxituei buruzko gogoeta garatu du, Frantziak historikoki haien kontra izan duen jarrera deitoratuta. «Ikusi nuen hizkuntzen gainbeherak Frantzian arrazoi politikoak zituela , erabaki genuelako gure nazio lurraldean erabilitako hizkuntzetako bati bakarrik ematea prestigio estatutu guziak». Zorrotz aztertzen du hizkuntza gutxituen gaia astero idazten duen Sur le bout des languesgutunean.\nBestetik, hizkuntzen inguruko kultura falta erakusten du. Eskolan kultura literario bat lantzen da, baina ez dute deus irakasten Frantziaren hizkuntza ondareaz. Nahitara egina da: zerbait ezagutzen ez dugularik, ez gatzaizkio atxikiak. Hizkuntzak suntsitzea edo hiltzen uztea -funtsean, gauza bera da- ez zaigu jenagarri.\nInprobisazioa erabatekoa da. Baina konstituzioa aldatzeari uko egiten diote. Zer pasatuko da orain? Murgiltze eskola baten eta Hezkuntza ministerioaren artean izenpetutako hitzarmen bat salatzen badut administrazio auzitegi aitzinean... irabaziko dut. Eskola guziak mehatxatuak dira. Gobernuak denbora irabazi nahi du bozetara arte, jendea ez kexatzeko eta Macronen berrautatzea ez baldintzatzeko; gero, bada ikusiko. Baina gero beranduegi izanen da. Bat egiten dut Paul Molacekin: presidentetzako hauteskundeak aitzin presio egin behar da.\nHala da. Haur batzuek xaboia eman behar zuten ahoan haien hizkuntzan mintzatzeagatik. Bistan dena, heldu bilakatzean ez zieten haien haurrei transmititu. Ez zuen deusetarako balio, ikasketak huts egin zitzaketen... hori errana zitzaien; eta zigortuak eta umiliatuak izateko arriskua zuten. Nik ez diet ezer leporatzen. Erantzukizuna hori antolatu zutenek dute: eskolak eta estatuak. Gurasoak biktimak izan ziren.\nEz da lehentasuna: pragmatikoa izan behar da. Lehentasuna hizkuntzak salbatzea da, eta, beraz, hiztunak behar dira belaunaldi berrietan. Eskola da lehentasuna: murgiltze eredua garatzea. Gero, koofizialtasuna. Haurrek hizkuntza ikasi eta erabiltzeko parada izan behar dute. Erreparazioa, zergatik ez; baina ez ditu hizkuntzak salbatuko. Hilobi batean loreak jartzea hizkuntzak hil izanaz dolu izanez, ezer baino hobeki da; baina oraindik aukera badugu hizkuntza horiek salbatzeko.]]> https://www.berria.eus/paperekoa/2054/006/001/2021-10-09/egoitz_urrutikoetxea_kartzelan_ez_sartzeko_eskatu_du_prokuradoreak.htm Sat, 09 Oct 2021 00:00:00 +0200 Ekhi Erremundegi Beloki https://www.berria.eus/paperekoa/2054/006/001/2021-10-09/egoitz_urrutikoetxea_kartzelan_ez_sartzeko_eskatu_du_prokuradoreak.htm\nEgoitz Urrutikoetxeak hartu zuen hitza azkenik, bezperan erranak berretsiz. «Euskal arazoaren konplexutasuna aipatu du lehen Tellierek; dosier osoan hori ez da ageri», salatu zuen. «Garaia da kontuan hartzeko. Eta ez hori bakarrik: bi aldeetako sufrimendua ere bai. Euskal gizartea zauritu du, Espainiako eta Frantziakoa ere bai». Euskal Herriaren «aspirazio zilegiak» aipatu zituen. «Espainia eta Frantzia ezpata kolpez eraiki ziren. Agian akatsa izan da pentsatzea aspirazio zilegi horiek indar harreman batean eraikitzen ahal zirela». Helburua eta bidea aipatu zituen. «Anitzetan, bideak helburuak ezkutatzen ditu. Estatuek hori erabili dute, dena terrorismoaren atzean gordetzeko». Euskal Herria «emantzipazio bidean» dela erran zuen. «Gure apustua da bide horretan segitzea, bortizkeriarik gabe. Eta uste dut lortzen ari garela».]]> https://www.berria.eus/paperekoa/1954/005/001/2021-10-08/etako_kide_izan_zela_ukatu_du_egoitz_urrutikoetxeak.htm Fri, 08 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1954/005/001/2021-10-08/etako_kide_izan_zela_ukatu_du_egoitz_urrutikoetxeak.htm\n2015eko urriaren 7an atxilotu zuten Urrutikoetxea, Parisen. ETAren «aparatu politikoko arduradun garrantzitsutzat» jo zuten, baina, «ikerketa iturriak» aipatuta, ordurako ETArekin loturarik ez zuela erran zuen Ser irratiak. Poliziaren arabera, 2003tik zegoen ihes eginda. Parisko Fresnes presondegian egon ondoren, azaroaren 13an utzi zuten aske. BERRIAri orduan azaldu zion 2009tik gutxienez publikoki eta bere izen-abizenekin bizi zela.\n2003an eta 2005ean ETAko kideen kontra izandako bi atxiloketatan oinarritzen dira Urrutikoetxearen kontrako bi prozedurak. Haren hatz markak aurkitu zituzten egunkari batean eta astekari batean. Josu Urrutikoetxearen zaku bat ere aurkitu zuten aita-semeen DNA aztarnekin.\nHorrez gain, Frantziako Poliziak egindako txosten batean, 2003ko udatik sasian zegoela zioten txosten hura idatzi zuen polizia gaur deklaratzekoa da, defentsak deituta. Elementu horietan oinarritzen dira garai hartan ETAko kidea zela errateko.\nEpailearen galderei erantzunez, azalpenak eman ditu, behin eta berriz azpimarratuz ez dela «sekula» egon etxe horietan, eta aipatutako etakideak ez dituela ezagutzen. Josu Urrutikoetxearen semea dela oroitarazi du, eta garai hartan anitzetan elkartu zela harekin. Hitzorduetara beste pertsona batzuek eraman izan zutela eta bidaia horietako batean utzitako aztarnak izan daitezkeela erran du.\nGatazkaren «ikuspegi manikeotik» atera beharra aipatu du Urrutikoetxeak. «Gure belaunaldiak bortizkeria handiz bizi izan du gatazka». Hunkituta kontatu du txikia zela Espainiako zerbitzuek saiakera egin zutela aitaren autoan lehergai bat ezartzeko. «Biharamunean, aitak pediatrarenera lagundu behar gintuen, arreba, ama, osaba eta ni. Mertzenarioak autoa manipulatzen ari zirela, autoa lehertu zen. Bat hil zen; besteak atxilotuak izan ziren», azaldu du. «Kolpea huts egin izan ez balute, ez nintzen hemen egongo», ohartarazi dio gerora epaileari. «Testuinguru horretan handitu gara. Ez dugu hautatu: pairatu dugu». Azaldu du eskolara joan aitzin auto azpian begiratzen zutela. «Ez zen Beirut: Euskal Herria zen». Frantziako Gobernuak izan zuen parte hartzea argitu beharko litzatekeela iradoki du. «Gure belaunaldiak egoera hori bizi izan du. Eta gure ardura eta betebeharra zen mendeku eta gorroto logika horretatik ateratzea».\n2000ko urteetatik aitzina borroka armatuaz zuen iritziaz galdetuta, behin eta berriz errepikatu du ez duela zalantzan jartzen ETAk eragindako mina, baina «bi aldeetan» galdua zela sufrimenduarekiko sentsibilitatea. «Nik ere izan nituen heriotza mehatxuak 2001ean». Mugimenduan eta inguruan zeuden jende anitzek zuten ikuspegia zen, haren ustez, «ezin zela horrela jarraitu». Bortizkeriaren espirala bukatzea beharrezkoa zela erran du. «Ezagutzen duzu gatazka bat egun batetik bestera mundu guziak beste zerbaitetara pasatzea erabakitzen duena? Ez da existitzen. Denbora eskatzen du, lana; erakundean eta erakundetik kanpo. Nik horretan parte hartu dut». Parte guziak konbentzitzeko lan egin behar zela erran du; «baita parean zeuden autoritateak ondorio beretara iristeko ere». Batasunako arduradun zelarik aitaren eskariz, lan horretan aritu zen, 2005eko negoziazioen aukera sortzeko.\n2003ko udatik ETAko kide gisa sasian sartu zela dio garai batean egindako polizia txostenak, eta hori publikatu izan dute prentsan ere. Elementu hori erabat ukatu du Urrutikoetxeak auzitegian, eta Koldo Gorostiaga eurodiputatuaren idazkari gisa eta 2005eko udazkenera arte Batasunan egiten zuen lan publikoa aipatu du. «Garai hartan, Euskal Herriarekin distantzia hartzea erabaki nuen». Azaldu duenez, «desadostasunak» zituen negoziazioei buruzko erabakiekin. Era berean, abokatuen bidez jakin zuen Frantziako justizia bera ikertzen ari zela. «Alpeetara bizitzera joatea erabaki nuen, eta han bizi izan nintzen urte batzuez».\n2009tik aitzina bere emaztea batu zitzaion, eta haren izenean alokatu zuten etxea. Haurrak izan zituzten, eta bere izenean erregistratu zituen Egoitz Urrutikoetxeak. Goi mendietako aterpetxe batean lan egiten zuen, eta jendarmeekin harremanean zen erregularki, nahiz eta haiek ez jakin bera nor zen. «Horregatik aipatzen nuen kontakizun manikeoa. Garai hartan ez nuen konfiantzarik Frantziako justizian, baina ez nintzen klandestinitatean. Filiazio bat leporatzen zitzaidala iruditzen zitzaidan». 2014tik aitzina Parisera joatea erabaki zuen, erabat publikoki, ihesean zegoela erranez eraikitzen ari ziren kontakizunari aurre egiteko.\nEpaiketa atxilotu eta sei urtera egiteak dakarren «itxarote luzea» azpimarratu du: «Kartzela zigor bat gogorra da, baina Damoklesen ezpata batekin bizitzea, familia bat duzularik...»]]> https://www.berria.eus/paperekoa/1879/013/001/2021-10-07/negoziazioekin_lotuta_epaituko_dute_gaur_egoitz_urrutikoetxea.htm Thu, 07 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1879/013/001/2021-10-07/negoziazioekin_lotuta_epaituko_dute_gaur_egoitz_urrutikoetxea.htm\n2015eko urriaren 7an atxilotu zuten Urrutikoetxea, Parisen. ETAren «aparatu politikoko arduradun garrantzitsutzat» jo zuen Espainiako Barne Ministerioak, baina, «ikerketa iturriak» aipatuta, ordurako ETArekin loturarik ez zuela erran zuen Ser irratiak. Poliziaren arabera, 2003tik zegoen ihes eginda Urrutikoetxea. Parisko Fresnes presondegian aste batzuk pasatu ondoren, azaroaren 13an utzi zuten aske, eta Euskal Herrira itzuli zen. BERRIAri orduan azaldu zion 2009tik gutxienez publikoki eta bere izen-abizenekin bizi zela. Gaur eta bihar iraganen den auzi saioan, aitzineko urteei buruzko argipenak ere emanen ditu.\nLaure Heinich eta Laurent Pasquet-Marinacce abokatuek defendatuko dute. Lekukoak ere izanen dira, hala nola Monique Elgoihen Lexantzüko (Zuberoa) auzapeza bertako hautetsi da Egoitz Urrutikoetxea, Sophie Wahnich Urrutikoetxea prestatzen ari den doktoretza tesiaren zuzendaria eta Josu Urrutikoetxea, auzipetuaren aita. Haren kontra diren «froga elementu arinak» deseraikitzeaz gain, testuinguruaz ere aritzeko asmoa dute, Egoitz Urrutikoetxeak BERRIAri azaldu dionez. Josu Urrutikoetxearen kasuan bezala, 2005eko negoziazioen harira leporatzen diote hari ere ETAko kide izatea.\nHatz markak egunkarian\n2003an eta 2005ean ETAko kideen kontra izandako bi atxiloketatan oinarritzen dira bi prozedurak. Lehenengoan, Egoitz Urrutikoetxearen hatz markak aurkitu zituzten Gara egunkari batean; bigarrenean, gauza bera, Pyrenees Magazine astekari batean. Josu Urrutikoetxearen zaku bat ere aurkitu zuten bigarren operazioan; familiako argazkiak, dokumentu politikoak eta gatazkaren konponbideari lotutako dokumentuak zeuden bertan, eta, oihal batean, Urrutikoetxea aita-semeen DNA aztarnak ere bai.\nHorrez gain, bere garaian Frantziako Poliziak egindako txosten bat ere sartu dute prozeduran, 2003ko udatik Egoitz Urrutikoetxea sasian zegoela zioena. Bi elementu horietan oinarritzen dira garai hartan ETAko kidea zela errateko. Alta, Koldo Gorostiaga Euskal Herritarrok-eko eurodiputatuaren idazkari gisa jardun zuen 2004ko urtearen bukaera arte, eta Herritarren Zerrenda hautagaitzaren hauteskunde kanpainako Ipar Euskal Herriko koordinatzailea izan zen, erabat jardun publikoa eginez. Txostena idatzi zuen poliziarekin konfrontazioa eskatu zuten Urrutikoetxearen abokatuek, baina instrukzio epaileak ez zuen onartu.\nElementu horietatik ateratzen duten ondorioa da 2005ean hasiko ziren Genevako (Suitza) negoziazioen prestaketan ari zirela. Josu Urrutikoetxea ere epaitu beharra dute afera beragatik, baina haren kontrako prozedura instrukzio fasera itzultzea erabaki zuen Parisko Dei Auzitegiko epaileak joan den irailaren 13an.\nEgoitz Urrutikoetxea ETAko kide izan zela frogatu beharko du epaiketan Terrorismoaren Aurkako Frantziako Ministerio publikoak. Garai hartan Josu Urrutikoetxearekin harremana izan zuela frogatua dago, baina horrek erakundeko kidetza frogatzen ote du? Bestalde, ETAko kideekin harremana izan zuela frogatzera iritsiko balira ere, hori ETAko kide izatea ote da?\nHain zuzen ere, Ramuntxo Sagarzazu ezker abertzaleko militantearen aurrekaria dago hor. 2015eko irailean atxilotu zuten, Baigorrin (Nafarroa Behera), Iratxe Sorzabal eta David Pla ETA zeneko kideekin batera. Baina instrukzio epaileak hura kargugabetzea erabaki zuen, erakunde armatuko kideekin konponbide prozesuaz mintzatzea delitu ez zela ebatzita. Armak zigilatzeko prozesuan ari zen garai hartan ETA erakundea. Urrutikoetxea aita-semeen kasuan galdera berdintsuari erantzun beharko dio Frantziako justiziak. Delitu ote da gatazka armatuaren bukaerara iristeko helburuarekin ETAko kideekin harremanean egotea?]]> https://www.berria.eus/albisteak/204177/039molac_legeari039_buruz_eginen_dituzte_jagon_jardunaldiak_euskaltzaindiak_eta_euskal_konfederazioak_antolatuta.htm Wed, 06 Oct 2021 20:41:14 +0200 Ekhi Erremundegi Beloki https://www.berria.eus/albisteak/204177/039molac_legeari039_buruz_eginen_dituzte_jagon_jardunaldiak_euskaltzaindiak_eta_euskal_konfederazioak_antolatuta.htm\nâÂÃ'Â¼Molac legeari buruzko jardunaldia antolatu dugu @Konfederazioa -rekin elkarlanean.\nðÂÃ'Â¾ÂÃ'Â¨Urriaren 22an izanen da, Baionako Herriko Etxean.\nðÂÃ'Â¾ÂÃ'Â'ÂÃ'Â^Izen-ematea zabalik, urriaren 20ra arte: info@euskaltzaindia.eus / 05 59256426#ekinetajarrai @topagunea @euskaragenda @kulturklik @Kanaldude pic.twitter.com/TLdijeN5Q5 - Euskaltzaindia (@plazaberri) October 6, 2021\nLau aldi izanen dituzte urriko jardunaldiek. Legea eta haren helmena eta Frantziako Kontseilu Konstituzionalaren helegitearen ondorengo egoera aztertuko dituzte, lehenik, Paul Molac Bretainiako diputatuak eta Eneritz Zabaleta zuzenbide doktoreak. Ondoren, arlokako eragileen ikuspegia jasoko dute. Hezkuntza arloko eragileena lehenik: Peio Jorajuria Seaskako lehendakaria, AÃ±a Mari Irungarai Euskal Haziak guraso elkarteko kidea, Marie Andree Ouret Baga Biga gurasko elkarteko kidea eta Maddi Bordagarai Uda Lekuko koordinatzailea arituko dira mahai inguruan. Hautetsien ikuspegia jasoko dute ondotik. Max Brisson Errepublikanoetako senataria, Mathieu Berge Akitania Berria eskualdeko hautetsia, eta Antton Kurutxarri EEP Euskararen Erakunde Publikoko lehendakariak hartuko dute hitza. Azkenik, hizkuntza akademietako ordezkariak mintzatuko dira, Okzitania, Bretainia eta Kataluniako akademietakoak eta Euskaltzaindikoa. Luxi Detxart Euskal Konfederazioko kideak eta Sagrario Aleman euskaltzainak emanen diete bukaera jardunaldiei, ondorioen aurkezpenarekin.]]> https://www.berria.eus/albisteak/204173/2005eko_negoziazioekin_lotuta_epaituko_dute_egoitz_urrutikoetxea_parisen.htm Wed, 06 Oct 2021 09:38:49 +0200 Ekhi Erremundegi Beloki https://www.berria.eus/albisteak/204173/2005eko_negoziazioekin_lotuta_epaituko_dute_egoitz_urrutikoetxea_parisen.htm 2015eko urriaren 7an atxilotu zuten Urrutikoetxea Parisen, beste bi lagunekin. ETAren «aparatu politikoko arduradun garrantzitsutzat» jo zuen Espainiako Barne ministerioak, baina, «ikerketa iturriak» aipatuta, ordurako ETArekin loturarik ez zuela erran zuen Ser irratiak. Parisen unibertsitate ikasketak egiten ari zela ere aipatu zuen, eta han bizi izan zela azken urtebetean. Poliziaren arabera, 2003tik zegoen ihes eginda Urrutikoetxea. Espainiako eta Frantziako barne ministerioek nabarmendu zuten «hainbat urtetan» bilatu zutela, eta lehenago, bi aldiz zabaldu zuten atzeman zutela, hala izan gabe. 2015eko martxoan, lagun bat atxilotu zuten Berrogainen (Zuberoa), ETAk agiria atera -egiaztatzaileekin armagabetzeko metodoa hitzartu zuela esan zuen- eta Baionako Bake Foruma ospatu zen egun berean. Ez zen Urrutikoetxea, ordea. 2015eko irailaren 22an ere haren izena zabaldu zuten, Baigorrin (Nafarroa Beherea) egindako operazioaren harira. Baita Egoitzen aita eta ezker abertzaleko militante historiko Josu Urrutikoetxearena ere. David Pla, Iratxe Sorzabal, Ramon Sagarzazu eta Patxo Flores atxilotu zituzten orduan. Parisko Fresnes presondegian aste batzuk pasatu ondoren, azaroaren 13an utzi zuten aske Egoitz Urrutikoetxea, komando jihadista batek Frantziako hiriburuan dozenaka hildako eragin zituen gau berean. Biharamunean zegoen lehen trena hartu eta Euskal Herrira itzuli zen. «Fresnesko presondegitik atera, eta lagun batzuekin Parisera nindoan, askatasuna ospatzera. Orduan helarazi ziguten atentatuen berria. Etxean sartu ginen. Ez zen giro Parisen. Astakeria latza izan da», azaldu zion BERRIAri egun batzuk geroago. Azkenaldian izandako ibilbideari buruzko azalpenak ere eman zituen: «Bada urte eta erdi bat Parisen bizi naizela, iazko uda hasieratik, neure izenean bizi ere. Diderot Paris 7 unibertsitatean ari naiz ikasten duela urtebete pasatik. Historia master baterako izena eman nuen, eta bigarren ikasturtean nago. Lanean ere aritu naiz: ekainean hilabete batez; irailean, langabezian izena emateaz gain, lan batzuetarako aurkeztu nintzen, eta aurkitu nuen bat, luzarorako. Atxilotu ninduten garaian lanean ari nintzen, eta ikasten ere bai. Kontu korronte bat ere zabaldu nuen. Beraz, bizimodu arrunta egiten nuen Parisen. Ni gehien harritu nauena da horrenbeste denbora utzi izana horrela». 2009tik gutxienez publikoki eta bere izenean bizi zela erran zuen elkarrizketa hartan. «Bi haur izan genituen orduan, eta Grenoble [Frantzia] ondoko udalerri bateko herriko etxe batean erregistratu genituen, neure izena erabilita. Neu joan nintzen herriko etxera, eta paperak egin nituen», esplikatu zuen. Bihar eta etzi iraganen den auzi saioan, aitzineko urteei buruzko argipenak ere emanen ditu. Laure Heinich eta Laurent Pasquet-Marinacce abokatuen laguntza izanen du Urrutikoetxeak Parisko Zigor Auzitegian. Lekukoak ere izanen dira, hala nola Monique Elgoihen Lexantzüko (Zuberoa) auzapeza -horko hautetsi da Egoitz Urrutikoetxea-, Sophie Wahnich Urrutikoetxea prestatzen ari den doktoretza tesiaren zuzendaria, eta Josu Urrutikoetxea, auziperatuaren aita. Haren kontra diren «froga elementu arinak» deseraikitzeaz gain, testuinguruaz ere aritzeko asmoa dute, «erabat anakronikoa» dela erakusteko, Egoitz Urrutikoetxeak BERRIAri azaldu dionez. Josu Urrutikoetxearen kasuan bezala, 2005eko negoziazioen harira leporatzen diote hari ere ETAko kide izatea. Hatz markak egunkarian 2003an kokatua da bi prozeduretako bat. ETAko kide batzuk atxilotu zituzten Bordelen (Okzitania), eta, ikerketaren harira, haiekin lotutako auto bat eta etxebizitza bat aurkitu zituzten. Horietan, zaku bat zegoen, Gara egunkariaren ale batekin, eta egunkarian, Egoitz Urrutikoetxearen hatz markak. Ez etxean, ez autoan ez zuten Urrutikoetxearen beste aztarnarik aurkitu. Horrez gain, garaia hartan Frantziako Poliziak egindako txosten bat ere sartu dute prozeduran, 2003ko udatik Egoitz Urrutikoetxea sasian zegoela zioena. Bi elementu horietan oinarritzen dira garai hartan Egoitz Urrutikoetxea ETAko kidea zela errateko. Alta, Koldo Gorostiaga Euskal Herritarrok-eko eurodiputatuaren idazkari gisa jardun zuen 2004ko urte bukaera arte, eta Herritarren Zerrenda hautagaitzaren hauteskunde kanpainako Ipar Euskal Herriko koordinatzailea izan zen, erabat jardun publikoa eginez. Txostena idatzi zuen poliziarekin konfrontazioa eskatu zuten Urrutikoetxearen abokatuek, baina instrukzio epaileak ez zuen onartu. Bigarren prozedura ETAko beste bi kideren atxiloketan oinarritzen da. Villeneuve-sur-Lotte (Okzitania) herrian zeuzkaten etxe bat eta garaje bat aurkitu zituen Frantziako Poliziak, eta horietan Pyrenees Magazine astekariaren ale bat, Egoitz Urrutikoetxearen hatz markekin; ez zegoen haren beste aztarnarik. Garajean, Josu Urrutikoetxearen zaku bat, familiako argazkiak, dokumentu politikoak eta gatazkaren konponbideari lotutako dokumentuak. Zaku barneko oihal batean, Urrutikoetxea aita-semeen DNA aztarnak ere bazeuden. Elementu horietatik ateratzen duten ondorioa da 2005ean hasiko ziren Genevako (Suitza) negoziazioen prestaketan ari zirela. Josu Urrutikoetxea ere epaitu beharra dute afera beragatik, baina haren kontrako prozedura instrukzio fasera itzultzea erabaki zuen Parisko Dei Auzitegiko epaileak joan den irailaren 13an. Egoitz Urrutikoetxearen hitzetan, haren kontrako prozeduran ez dute aurkeztu ikerketa txosten edo froga elementu argirik hura ETArekin lotzeko. «Kontakizun bat dago, besterik ez». Sagarzazu aurrekaria Egoitz Urrutikoetxea ETAko kide izan zela frogatu beharko du epaiketan terrorismoaren aurkako Frantziako ministerio publikoak. Garai hartan Josu Urrutikoetxearekin harremana izan zuela frogatua dago, baina horrek erakundeko kidetza frogatzen ote du? Bestetik, ETAko kideekin harremana izan zuela frogatzea lortuko balute ere, horrek ETAko kide izatea esan nahi ote du? Hain zuzen ere, Ramon Sagarzazu ezker abertzaleko militantearen aurrekaria dago hor. 2015eko irailean atxilotu zuten, Baigorrin (Nafarroa Behera), Iratxe Sorzabal eta David Pla ETA zeneko kideekin batera. Baina instrukzio epaileak erabaki zuen hura kargutik kentzea, erakunde armatuko kideekin konponbide prozesuaz mintzatzea delitu ez zela ebatzita. Armak zigilatzeko prozesuan ari zen garai hartan ETA erakundea. Urrutikoetxea aita-semeen kasuan, galdera berdintsuari erantzun beharko dio Frantziako justiziak. Delitu ote da gatazka armatuaren bukaerara iristeko helburuz ETAko kideekin harremanean egotea?]]> https://www.berria.eus/paperekoa/1879/006/001/2021-10-06/hautetsi_nagusiak_bilduko_ditu_baionan_aieteren_urteurrenak.htm Wed, 06 Oct 2021 00:00:00 +0200 Ekhi Erremundegi Beloki https://www.berria.eus/paperekoa/1879/006/001/2021-10-06/hautetsi_nagusiak_bilduko_ditu_baionan_aieteren_urteurrenak.htm\nJoan den larunbatean zendu zen Michel Tubiana bakegilea oroituz hasi zuen aurkezpena Anaiz Funosas Bake Bideko presidenteak. LDH giza eskubideen ligako ohorezko presidente zena Euskal Herriko gatazkaren konponbidean aktiboki esku hartu dutenen bidelagun izan da azken urteetan. Agus Hernan Foro Sozialeko bozeramaileak jardunaldiak antolatu dituzten lau erakundeek adostu duten adierazpena irakurri zuen: «Gure ustez, urteurren hau abagune egokia da azken hamarkadan Euskal Herriko gatazkaren eraldaketan lortutako aurrerapenak gogoratzeko eta ospatzeko —nahiz eta oraindik ere hainbat oztopo eta erronka dauden—, eta, horrekin batera, pandemiaren osteko mundu berri honetan bakearen arloan ditugun erronkak aztertzeko eta eztabaidatzeko, eta euskal prozesuaren irakaspen eta erronken inguruan hausnartzeko».\nHausnarketa horri eginen diote lekua, hain zuzen, urriaren 16ko jardunaldietan. «Goiz osoa izanen da, tentsoa, edukiz betetakoa», laburbildu du Funosasek, «egindako bideaz jasotako irakaspenak, alde guzietatik jasotako ekarpenak, munduan antolatzen diren beste bake prozesuei buruzko begirada...».\nJean Daniel Elixiri Bake Bideko kideak emanen dio hasiera egunari, eta Veronique Dudouet Berghof fundazioko zuzendariak segituko du ondoren «bake prozesuaren irakasgaiak» aipatzeko. Ondoren, Ipar Euskal Herriko hautetsi eta aktore politikoen begirada eskainiko dute. Parte hartzaileen artean izanen dira Jean-Jacques Lasserre Pirinio Atlantikoetako Departamenduko presidentea; Jean-Rene Etxegarai Euskal Hirigune Elkargoko lehendakari eta Baionako auzapeza; Frederique Espagnac PSko senatari eta Akitania Berriko hautetsia; Max Brisson LRko senataria eta departamenduko hautetsia; Vincent Bru Modemeko diputatua; Alain Iriart Hiriburuko auzapez eta Euskal Elkargoko hautetsia, EH Baiko kidea; eta Alice Leiziagezahar Akitania Berriko hautetsi ohia eta EELVko kidea.\nOndotik, Aietetik hona egin dena eta etorkizuneko erronkak aipatuko dituzte Caroline Guibet Lafaye soziologoak, Funosasek eta Hernanek, eta orain arteko prozesuari buruzko «kanpo begirada» ere landuko dute Bake prozesua, posible den parioa? izenburua dakarren mahai inguruan. Adiskidetze prozesuetan aditua den Brandon Hamber irakasleak, Carlos Beristain Kolonbiako egiaren lantaldeko komisarioak eta Jean-Pierre Massias zuzenbide publikoko irakasleak hartuko dute hitza. Azkenik, Brian Currin abokatuak itxiko du hitzaldi sorta, Euskal Herriarentzat diren desafioak aipatuz.\nPauso perspektibarik ez\nAzken urteetako «lorpenak eta mugimenduak» oroitarazi zituen Funosasek, baina onartu zuen azkenaldian ez dagoela aurrerapenik. «Frantziako Justizia Ministerioarekin kontaktuek segitzen dute, baina ez da perspektibarik pauso gehiagorako». Mobilizazio gehiago antolatuko dituztela iragarri du, besteak beste Jakes Esnal eta Unai eta Jon Kepa Paroten kasuak konpon daitezen.]]> https://www.berria.eus/albisteak/204133/ipar_euskal_herriko_hautetsi_nagusiak_bilduko_ditu_aieteko_konferentziaren_urteurrenak.htm Tue, 05 Oct 2021 13:37:49 +0200 Ekhi Erremundegi Beloki https://www.berria.eus/albisteak/204133/ipar_euskal_herriko_hautetsi_nagusiak_bilduko_ditu_aieteko_konferentziaren_urteurrenak.htm https://www.berria.eus/albisteak/203843/hendaiako_atxikitze_zentroa_ez_ixtea_erabaki_du_paueko_administrazio_auzitegiak.htm Wed, 29 Sep 2021 12:26:59 +0200 Ekhi Erremundegi Beloki https://www.berria.eus/albisteak/203843/hendaiako_atxikitze_zentroa_ez_ixtea_erabaki_du_paueko_administrazio_auzitegiak.htm Bezperan iragan zen auzi saioa, Atzerritarren Defentsarako Abokatuen Kolektiboak jarritako eskaeraren harira. Abokatuek argudiatu zuten Hendaiako atxikitze zentroak segurtasun neurriak ez dituela betetzen. Auzitegiaren berri izan bezain laster, Frantziako Estatu Kontseilura joko dutela iragarri dute, oinarrizko eskubideak babesteko berehalako prozedura bat abiatzeko. «Errefuxiatuak administrazioaren kondenatuak dira», deitoratu du Francisco Sanchez abokatuak. Abokatu kolektiboaren iritziz, gaur egun Hendaiako zentroak ez ditu baldintzak betetzen. Batetik, iragan irailaren 19an gertatutako sute denboran, alarmak ez zuen jo, eta larrialdi ateek ez zuten funtzionatu. Bestetik, higiene neurriak betetzeko protokolo nahikorik ez dela salatu zuten. Hortaz, obrak egitea ezinbestekotzat jo zuten abokatuek, eta, anartean, zentroa ixteko eskatu zioten Paueko Auzitegi Administratiboari. Suteen aditu batek azaldu zuen, gainera, iragan igandeko sutearen ondorioz, kea oraindik ere toxikoa dela bertan dauden atxikientzat eta langileentzat. Horregatik, hain zuzen, behin-behinean ixteko eskaria egin zuen abokatuen kolektiboak. CIMADE laguntza juridikorako elkarteko langileak, bestalde, iragan astetik ez dira atxikitze zentroan egon. Egoera ikusirik, bertatik lekutzea erabaki zuten, eta zentroa ixteko eskatu. «Bertan atxikiak diren pertsonen segurtasuna bermatua ez deino, ez gara bertara hurbilduko», adierazi zuten orduan. Erabakiaren harira, ez dakite oraino zer segida izanen duen aferak. Frantziako administrazioaren jarrera salatu zuen BERRIAn Maud Steuperaert, atxikitze zentroen CIMADE elkarteko eskualdeko arduradunak. Hendaiako atxikitze zentroan 30 egun pasatu zituen Kadiri E.-k. Zentroan izandako sutearen ondorioz, Nimesera lekualdatu dute, eta beste 28 egun pasatuko ditu han. Handik lekukotasuna eman nahi izan dio BERRIAri, nahi baitu jendeak «egia» jakin dezan: «Zer eskubidez ari gara? Administrazio arazoengatik gauzkate preso hemen».]]>


2012 urtarrila | Mundua Begira\nurtarrila 26th, 2012 11:48 am Europa Leave a comment\nInoiz ezagutu dugun Europar Batasun eskuindarrenean bizi gara. Sozialdemokrazia oposizioan eta krisi sakonean dago eta Ezkerra, ezker alternatiboa eta erradikala, oso egoera ahulean aurkitzen da. Egoera politikoa, ekonomikoa goitik behera aldatzea helburu duen ezkerrak ez du jendartearen babesa eskuratzea lortzen.\nEszepzio eta kasu berezi askorekin esango nuke Europan bi ezker alderdi mota nagusitzen ari dela. Alderdi komunista klasikoa ordezkatzen duena eta jatorri eta ezker familia ezberdinen batasunaren ondorioz Europako hainbat herrietan azken urte-hamarkadetan sortu direnak oinarri edo eredu daukatenak. Azken hauek bizi izandako sorrera prozesuak Herri Batasunaren sorrera dakarkit burura (beste noizbait adierazi dudan moduan). Alemaniako Die Linke, daniar Enhedslisten, Holandar SP, Suediar Vansterpartiet, Finlandiar Vasemmistoliitto, norvegiar SV eta abar aipatu daitezke adibide gisa. Berriago diren herrietan emaitza onak eta babes handiagoa eskuratzen ari dira, hala nola Alemania (barne talka ugarirekin), Danimarka (gobernuan) eta Holandan. Suedia edo Norvegian aldiz beherantz doazen alderdiak dira eta bietan norabidea zuzentzeko kongresu eta lider aldaketa burutu dituzte edo burutzear dira.\nBi familia hauek GUE/NGL taldea osatzen dute Europako Parlamentuan, zenbaitek Europako Ezker alderdia ere sortu zuten baina nire iritziz haien arteko diferentziak gero eta nabarmenagoak dira. Ez ninduke harrituko datozen urteetan bi familien arteko haustura gauzatuko balitz. Dagoeneko zenbait taldek GUE utzi eta Berdeetara hurbildu dira. Ondorioa, dudarik gabe ezker ahul eta dispertsoago bat izango da.\nEzkerrak Europan (eta beste hainbat tokitan) hausnarketa sakona egin beharra dauka. Bere helburua boterea eskuratu eta egoera iraultzea baldin bada argi dago bide onetik ez doala. Emaitzak eta errealitate gordina hor daude.\nurtarrila 12th, 2012 10:50 am Europa Leave a comment\nEskozian erreferenduma inguruko debatea gori-gorian dago. Erresuma Batuko lehen ministroak, David Cameronek, duela gutxi adierazi zuen Eskoziar erreferenduma inguruan dagoen zalantza orokorra bi arazo nagusi dakartzala. Bat, gertatuko denaren inguruko ezjakintasunak Eskozia eta eskoziar ekonomiarentzat bereziki negatiboa dela. Bi, eskoziar jendartearekiko errespetu gutxikoa deritzo erreferenduma noiz eta nork antolatuko duen eta zer galdetuko den ez jakiteak. Hori dela eta bere proposamena erreferenduma datozen 18 hilabeteetan antolatzea da, eta galdera argia eta erabakigarria izatea. Independentzia bai ala ez. Eta autonomia gehiago izateko inguruko hirugarren aukera ez sartzea. Honek erreferenduma inguruko debatea berpiztu du. Alex Salmond eskoziar lehen ministroaren iritziz erreferenduma inguruko detaile guzti hauek eskoziar gobernuaren eskuduntza dira eta Londonek ez du zer esanik. Badirudi SNP alderdiaren helburua erreferendum hori 2014ko udazkenean antolatzea dela, Bannockburn batailaren 700. urtemugan.\nEskozia eta Ingalaterra arteko “AKORDIOA” (Erresuma Batua) 300 urte darama eta batzuen arabera ona eta besteen arabera txarra da egiten den balantzea. Mota guztietako argudioak erabiltzen dituzte batzuek eta besteek, konfrontazio handia dago, baina konfrontazio politiko eta demokratikoa. Hala ere nire ustez errespetuan oinarrituriko prozesua da nahiz eta Westminsterrek batzuetan metropoli jarrera izan. Errespetuan diot, ez konfrontazio armatua ez dagoelako (ere) , baizik eta oinarrizko zenbait arau onartuak direlako: Eskozia eta Ingalaterra arteko Batasuna bi herrien arteko akordioa da (akordioaren inguruko irakurketa historiko ezberdinak egon arren), Eskoziarren nazio izaera alde guztiek onartzen dute. Akordioa bi aldeetatik edonor apur dezake, hau da, erabakitzeko eskubidea onartua dago. Hori da errespetu harreman bat bermatzen duena. Horregatik Euskal Herrian ere, konfrontazio demokratikoan, errespetuan oinarrituriko harreman bat eraikitzeko biolentziaren desagerpena ez da nahikoa.


"Txori batek esanda dakit" ekimenak Natura izango du ardatz, Markiña-Xemeinen - Nontzeberri\nHasiera/IKUS-ENTZUN/“Txori batek esanda dakit” ekimenak Natura izango du ardatz, Markiña-Xemeinen\n“Txori batek esanda dakit” ekimenak Natura izango du ardatz, Markiña-Xemeinen\nBihar ekainaren 15ean hasi eta 19ra bitartean, Txori batek esanda dakit hainbat jarduera biltzen dituen ekimena antolatu dute Markiña-Xemeinen Herri Bibliotekak, Uhagon kulturguneak eta Sormen Lantegiak elkarlanean, Natura ardatz hartuta.\nHala, Landisk eskuhartze artistikoa izango da biharkoan 11:00etatik 14:00etara, Uhagon kulturguneko zuhaitzetan. Materialen kontsumo arduratsua, berziklapenaren eta berrerabilpenaren garrantzia azpimarratzeko helburua duen lantegia da berau, Land art teknikan oinarrituta: gehiago erabiliko ez diren CD eta DVD zahar erabiliz.\nEta gaueko 22:00etan, Uhagon Kulturgunean Aralar, mundua leku den lurra dokumentalaren proiekzioa. Garazi Auzmendi, Iban Toledo, Aloña Jauregi eta Ion Fontenla zuzendariak dokumentalaren nondik norakoak azalduko dituzte ondorengo solasaldian.\nEkozinema zikloaren barruan, ekainak 18 martitzenean, 18:30 Plazabarripeko Kultur aretoan Energia trantsizioa/Piztu aldaketa! proiekzioa izango da. Bertan, gaur egungo produkzio eta energia kontsumoaren aurreko alternatibak aurkezten dira eta beste energia eredu baten bidean doazen kasu ugari plazaratuko dira, aldaketaren beharra azpimarratuz. Ondorengo solasaldian, Iñaki Barcena Ekologistak Martxaneko kidea eta EHU-ko irakaslea arituko da.\nEta zikloari itxiera emateko, biharamunean, 18:30etan, eta leku berean, dokumental laburren emanaldia antolatu dute: Urko Olazabal, Bolintxu Bizirik! Taldeko kideak zuzendutako Bolintxu, el último valle dokumentala; Kapitalismoa ipuin bat besterik ez da, The Rules Alternatives-ek ekoiztutako dokumentala; Yuwara, defendiendo el agua, Peruko sormen kolektiboan egindako animaziozko laburra; eta Zuk erabaki euskal ekoizpena proiektatuko dira.\n“Titereando” jaialdia irailera bitartean, Gasteizen


Jean Haritschelhar, bizi bat euskararen alde — Euskal kultur erakundea\nJean Haritschelhar, bizi bat euskararen alde\nJean Haritschelhar irailaren 1ean zendu zen Biarritzen, 90 urteetan. Pantxoa Etchegoin, Euskal kultur erakundeko zuzendariak lerro batzu idatzi ditu, euskararen eta euskal kulturaren aldeko ezinbesteko pertsonaia honen omenez.\nArgazkia : Maia Etchandy (EKE)\nHizkuntzalaria, unibertsitalaria, auzapeza, Euskal Museoako zuzendaria, Euskaltzainburua, euskal ikasketen, Iker zentroaren edota Pizkundearen sortzailea... Jean Haritschelharrek bizi guzia eman du euskararen eta euskal kulturaren zerbitzuko. Euskal kultur erakundeko Administrazio Kontseiluko kidea izan zen ere.\nHona Pantxoa Etchegoin-ek idatzi testua :\n"Pena haundi batekin jakin dugu Jean Haritschelharren heriotza. Bihotzez goretsi nahi dugu euskararen eta euskal kulturaren alde egin duen lan joria. Hainbat eta hainbat ekintzen artean, Euskal Kultur erakundearen sortzaileetarik izan da 1990ean, eta sortu ondoan, hurbiletik segitu eta sostengatu ditu gure lan ildoak. Izan dadin Euskaltzaindian edo beste erakunde batzuetan, euskara baloratu du eta publiko zabal bati ezagutarazi, nola Euskal Herrian, hala kanpoan. Joan den Sarako biltzarrean ukan genuen haren omentzeko okasionea eta karia hortarat eskertu genuen besteak beste zeukan baikortasunarentzat ! Haren laguntza ainitz estimatu dugu. Beti erakutsi dauku ez zela etsitu behar … Esker mila Jean, eta gure dolumin bizienak familia guziari."\nJean Haritschelhar - Biografia (euskomedia.org)


Alcalako Unibertsitateak ijitoen hizkuntza eta kulturari buruzko ikasgai bat emango du. | Consumer\nAlcalako Unibertsitateak ijitoen hizkuntza eta kulturari buruzko ikasgai bat emango du.\nIrakasgai hau hautazkoa izanen da ikasketa guztietarako eta sei ECTS kredituko balioa izanen du.\nIjitoen Kultura Institutuak eta Alcalako Unibertsitateak (UAH) lankidetza-hitzarmen orokor bat sinatuko dute datorren ekainaren 14an. Hitzarmen horren helburu nagusia Unibertsitatean ijitoen kulturari buruzko ikasketak sustatzea da. Akordio horren arabera, erakunde akademikoa ijitoen hizkuntza eta kulturari buruzko ikasgaia emango duen Espainiako lehena izango da. Irakasgai hau lauhilekoa izanen da eta zeharkakoa, hau da, hautazkoa ikasketa guztietarako, nahiz eta batez ere Humanitateetako ikasketetarako izan. Sei ECTS kredituko balioa izanen du, UAHk adierazi duenez.\nIrakasgaia, “Espainiako ijitoak, historia eta kultura” izenekoa, datorren ikasturtetik aurrera eskainiko da, eta bi profesionalek emango dute. Ijitoak izateaz gain, Ijitoen Kulturaren Institutuko aholku-batzordeko kideak dira, Araceli Cañadas Ortega filologoa eta Nicolás Jiménez González soziologo eta romano-aditua. Hitzarmenean jasotzen den lehen ekintza horrekin batera, hitzaldi-ziklo bat hasiko da Adinekoen Unibertsitatean, “Historia y cultura de los gitanos de España” izenekoa.\n“Balio sinboliko, historiko eta akademiko ukaezina duen hitzarmen hau Espainia ere ijitoa dela uste izan duten intelektual eta irakasle askok egindako ahaleginaren emaitza da”, adierazi zuen Diego Fernández Ijitoen Kultura Institutuko zuzendariak. Bestalde, Fernando Galván Alcalako Unibertsitateko errektoreak adierazi zuenez, “oso garrantzitsua da bere irakaskuntza-eskaintzan ijitoen kultura-ondare zabala jasoko duen irakasgai bat sartzea, eta, gainera, ijitoen kultura eta hizkuntza aztertzeko erreferentzia-zentro bihurtzea”. Gainera, UAHk etorkizunean ijitoen kulturari buruzko dokumentazio-zentro bat sortzea aurreikusten du, baita erromantze-ikastaro bat ere, Alcalako Unibertsitateko hizkuntzen irakaskuntzaren barruan.\nakademiko hitzaldiak ikasketak kredituak lenguas-eu


Matilde Elexpuru / Bizkaiko Emakumezko Enpresari eta Zuzendarien Elkarteko lehendakaria - Elkarrizketa - Euskonews\n“Deustuko Unibertsitateko Turismo Eskolako lehen promoziokoa naiz.\nDeustuko Unibertsitatean ikasketak amaitu ostean ia bi urte eman nituen Frantzian eta Bretainia Handian, ikasten eta lanean.\nLehen lana Bilboko Film Laburren Jaialdian egin nuen, unibertsitateko beste kide batzuekin batera, lehenengo azafata moduan, eta gero interprete-lanetan. Ondo aritu ginen, antza, ordutik aurrera hainbat enpresetatik eta erakundeetatik deitu baikintuzten. 1975ean TISA, Traductores e Intérpretes S.A. enpresa sortu genuen. Talde hartatik, hainbat arrazoi medio, TISAn lanean jarraitzen duen bazkide-sortzaile bakarra naiz, eta apoderatu-kudeatzailea naiz. 90eko hamarkadaren hasieran TISA CONGRESOS S.L. enpresa sortu nuen, eta Euskal Autonomia Erkidegoko hiru lurraldetan ditugu bulegoak: Bilbon, Donostian eta Gasteizen.\nLanak bidaiatzeko aukera eman dit, 5 kontinenteak eta askotariko pertsonak ezagutu ahal izan ditut, eta horrek ekarri didan ezagutzari esker ikuspegi zabal eta anitzarekin begiratzen diot nire jardunaren inguruko enpresa-munduari, eta oso gustura nago bertan”.\nIker GONZÁLEZ RODRÍGUEZ\nMatilde Elexpuru / Bizkaiko Emakumezko Enpresari eta Zuzendarien Elkarteko lehendakaria\nGure gizarteak kultura-aldaketa onartu behar du\nMatilde Elexpuru Bizkaiko Emakumezko Enpresari eta Zuzendarien Elkarteko lehendakaria da duela 14 urtetik. Enpresa alorrean emakumearen zeregina bultzatu eta sustatzen laguntzeko gunea eratzea du xede elkarteak. Egungo egoera ez da txarra, baina emakumearen berdintasunaren eta gure enpresen garapen hobearen aldeko konpromisoa bere egin duenez, gure gizartean indarrean dirauten mitoak, oztopoak eta mesfidantza erabat desagerrarazteko lanean ari da. 100 enpresatik gora biltzen ditu elkarteak, eta nazioartean eramaten du aurrera bere jarduna.\nNola sortu zen elkartea sortzeko asmoa?\nBizkaiko Emakumezko Enpresari eta Zuzendarien Elkartea (AED) 1995ean eratu zen, enpresaren alorrean emakumearen zeregina zabalduko duten egiturak sortzea sustatzeko. Elkartea batzeko eta komunikatzeko gunea da, garapen ekonomiko eta sozialari erantzunak eta bestelako aukerak emateko sortu zen, emakume enpresarien kolektiboari eragiten dioten gai garrantzitsuen aurrean iritzia sorrarazteko. Eratu zenetik gaur egunera arte, AEDk lan asko egin du, horrek gizartean ondorioak dituelakoan.\nGaur egun, zalantzarik gabe, gizartea konturatzen ari da emakumeek desberdintasuna pairatu dutela eta oraindik ere pairatzen dutela. Baina nola izan ziren elkartearen hastapenak horren kontzientziatua ez zegoen gizartean?\nHasiera oso zaila izan zen. Betidanik enpresariak izan arren, emakumeek ez dute euren jarduera aurrera eramateko beharrezkoa den errekonozimendurik izan, are gehiago, etxearen eta familiaren eremura mugatu nahi izan dituzte, etxea eta pertsonak zaintzeko ardura guztiak haiengan utziz. Egoera horretan, hasiera oso zaila izan zen enpresa-egitasmoari ekin nahi izan zioten emakumeentzat.\nZer iruditzen zaizu emakumeak lan-merkatuan bizi duen bilakaera?\nProzesua poliki baina sendo doa aurrera. Zalantzarik gabe esanguratsuak izan diren aurrerapausoak ez dira berdinak sektore, gune geografiko, adin eta bestelako faktore erabakigarriei erreparatzen badiegu.\nZerk bultzatu zintuen AEDren lehendakaritzara?\nBatez ere, gure herriko ehun sozioekonomikoan emakumeak berdintasunez eta erabat sar daitezen lanean ari diren emakumeekiko konpromisoak, eta Bizkaiko ehundik gora emakume enpresarik eta zuzendarik gure enpresak eta emakumeek zuzendutako enpresak hobetzeko aurrera daramaten ganorazko proiektuaren buru izateko aukerak.\nAurrera daramazun lana atsegingarria ala etsigarria al da?\nBalantzea ona da, ezin da bestelakoa izan. AEDren ospea eta eginkizuna gorantz doaz, eta uste dut poliki-poliki gure ahotsa entzunarazten ari garela. Barne funtzionamenduari begira, dinamikoagoak garelakoan nago: hainbat jarduera antolatzen ditugu (burutu berri dugu Euskadiko Emakumezko Enpresari, Zuzendari eta Profesionalen Federazioak antolatu ohi duen Emakume Enpresarien Iberoamerikako Biltzarra, eta uneotan AEDren esku dago federazio horren lehendakaritza), eta gure elkarteko kideek ekimen horietan hartzen dute parte, lan-batzordeetan jarduteaz gain. Oraindik ere lan asko dugu aurrean, baina egindakoarekin pozik nago.\nEsperientzia txarren bat izan al duzu lanean emakume izateagatik?\nNire egoera medio, ez dut halakorik bizi. Izan ere, beti izan naiz ekintzailea, lanean hasi nintzenetik neure enpresan aritu naiz. Baina badakit hainbat emakumek halako esperientziak bizi izan dituztela eta gaur egun ere bizi dituztela, eta hori desagerrarazi egin behar da.\nNola eragiten du famili inguruak emakumearen garapen pertsonalean eta lanekoan? Gainditzeko moduko oztopoa da ala betiko baldintzatuko du emakumearen jarduna?\nLanean eraginkorrak izatea eta aldi berean famili inguruan eta maila pertsonalean garatzea izan behar da gure helburua. Dena den, lana eta familia bateragarri egitearen helburua edo beharra ez dagokie emakumeei bakarrik. Gizartearen, gizonen eta emakumeen ardura da.\nGizonek ere euren familia zaintzeko eskubidea edo norbere garapenerako denbora errebindikatu behar dituzte. Emakumeek ez lukete bizitza profesionalaren ala bizitza pertsonalaren arteko hauturik egin behar.\nErakundeen aldetik zer nolako erreakzioa nabaritu duzue?\nErreakzioa oso positiboa da; bizitza sozioekonomikoan eta lanekoan zutik dirauten oztopoak astintzera bideratutako prozesuak eta ekimenak jartzen ari dira abian. Izan ere, oztopo horiek benetako berdintasuna eragozten dute, eta horrekin batera ezinezko egiten dute emakumea ehun sozioekonomikoan benetan eta erabat integratzea.\nEkintza horiei guztiei esker egoera aldatu beharraz jabetu da gizartea, baina hurrengo urratsa falta da, hau da, eremu publikoan eta pribatuan beharrezko neurriak hartzea helburua bete dadin eta benetako berdintasunezko gizartea lor dezagun.\nZein da elkartearen eguneroko jarduna?\nElkartekideen kezkei eta beharrei erantzuteaz gain, elkarteak garapena lantzen du. Ildo horretan, Zuzendaritza Batzordearen eta Lan-batzordeen bitartez, ekintza-planaren arabera abian jarritako proiektuak bultzatzen ditu.\nAholkularitza eta prestakuntza arloko zerbitzuak eskaintzen dituzue. Nola kudeatzen dituzue?\nEurentzat baliagarri izan daitezkeen ikastaroei edo jardunaldiei buruzko informazioa eskaintzen die AEDk elkarteko kideei. Gainera, aldizka, elkarrizketarako gosariak edo bazkariak antolatzen ditu, eta horietara ekartzen ditugun gonbidatuek gai jakinei buruzko informazioa eskaini edo zalantzak argitzen laguntzen digute.\nZer emaitza izan du AEDren topaketetan nazioarteko harremanak lantzeak?\nAEDk, nazioarteko topaketetara joateaz gain, antolatu ere egiten ditu. Iaz, esaterako, Emakume Enpresarien Iberoamerikako XIX. Biltzarra antolatu genuen. Jardunaldion bidez, emakumeen garapen pertsonal eta profesionalarekin lotutako gaiei buruzko eztabaidarako eta iritzia emateko foroan hartu dugu parte. Gainera, merkataritzako eta enpresa mailako harreman interesgarriak lantzeko ere aproposak dira halako ekimenak.\nZer nolako harremana duzue Estatuko probintzi mailako beste elkarteekin?\nAED Euskadiko Emakumezko Enpresari, Zuzendari eta Profesionalen Federazioko kide da, eta baita ere probintzi mailako elkarte guztiak biltzen dituen OMEGA erakundekoa ere (Emakume Enpresarien eta Kudeaketako postuak dituzten Emakumeen Erakundea). Era berean, Emakume Enpresarien Iberoamerikako Federazioko (FIDE) partaide da.\nZein egoeratan daude gainerako elkarteak AEDrekin alderatuta?\nBeste autonomia erkidegoetako elkarteek ere guk lantzen ditugun eremu berberak jorratzen dituzte, eta oso erakunde dinamikoak dira. Baliabide gutxirekin elkartekideen interesen alde etengabeko lana daramate aurrera.\nZein herrialdetan bizi dute emakumeek egoerarik onena? Zer falta zaio Bizkaiari egoera horretara iristeko?\nEuropa iparraldeko herrialdeetan abian jartzen ari diren politika berritzaileek emaitza onak izan dituzte. Bizkaian, Estatuko beste probintzia batzuekin alderatuta, egoera ez da txarra. Baina hala ere, mitoak, oztopoak eta mesfidantza desagerrarazi behar dira. Gure gizarteak kultur aldaketa sakon hori onartu behar du.\nElkarteak AED Enpresa-saria ematea erabaki du. Zer hartuko duzue kontuan sariduna erabakitzeko orduan?\nBatetik, enpresan edo erakundean emakumeak modu esanguratsuan partaide direla, batez ere ardura-lanpostuetan. Bestetik, berrikuntzaren aldeko apustu sendoa ere aintzat hartuko dugu, berrikuntza zentzu zabalean ulertuta: kudeaketarako metodo eta tresna berriak erabiltzea, produktu edota zerbitzu berriak eskaintzea eta teknologia berriak erabili eta garatzea, baita nagusi diren ereduak hobetu edota aldatu izana ere.\nBeraz, gure enpresa-ehunaren lehiakortasuna eta gizartearen bizi-kalitatea hobetzen lagunduko duten antolaketa- eta gizarte-ereduak abian jartzera bideratutako politika eta estrategia berriak aplikatzeari emango diogu garrantzia. Era berean, kontuan hartuko dugu enpresen gizarte-ardurarekin lotutako ekimenak abian jartzea, enpresa edo erakundearen barrura eta kanpora begira.\nElkartea helburu guztiak betetzera iritsiko al da inoiz?\nZergatik ez? Baiezkoan gaude, baina egun hori oso urruti dago oraindik.\nEmakume enpresari batek zein urrats eman behar ditu zuen elkarteko kide izateko?\nPosta elektronikoz harremanetan jartzea da egokiena (aed@euskalnet.net), edo bestela telefonoz deitzea (944168114), eta horrela, elkarteari eta aurrera daramatzan jarduerei buruzko informazioa eska dezake. Hurrengo urratsa erraza da, izena emateko eskaera-orria bete besterik ez du egin behar.\nNoiz amaituko da zure lana AEDn?\nGure helburuen alde lan egitea izan da beti elkartearekiko nire konpromisoa, zuzendaritzatik edo oinarritik. Horregatik, elkartearen helburuak goitik behera betetzean joko dut amaitutzat nire lana.


Joanes Goitisolok eta Oihane Perezek irabazi dute Gautegiz Arteagako mendi lasterketa - Busturialdeko Hitza : Busturialdeko Hitza\nJoanes Goitisolok eta Oihane Perezek irabazi dute Gautegiz Arteagako mendi lasterketa\n17 kilometroko lasterketa ordu bete, 28 minutu eta 40 segundoan burutu zuen Goitisolok. Perezek ordu bete, 59 minutu eta bost segundotan amaitu zuen atzoko proba.\nArgazkia: Arrolape Mendi Kluba.\n105 korrikalari zeuden izena emanda, eta 79 korrikalarik amaitu zuten Urdaibai Kopako laugarren proba (bosgarrena eta azkena hilaren 25ean egingo dute Foruan).\nMutiletan Arkaitz Muñozek eta Eneko Trintxek osatu zuten podiuma. Muñozek ordu bete, 35 minutu eta hamasei segundoko denbora egin zuen. Trintxe, berriz, Muñozegandik minutu bat eta 34 segundora sartu zen helmugan.\nNesketan Nuria Corral eta Agurtzane Argiarro sailkatu ziren bigarren eta hirugarren, hurrenez hurren. Lehia estua egon zen bien artean. Izan ere, Corralek bi ordu eta 49 segundotan amaitu zuen lasterketa, eta harengandik hamasei segundora heldu zen helmugara Argiarro.\nBestalde, 401 pertsonak egin zuten 15 kilometroko mendi martxa, eta 6 kilometroko martxa laburrean 155 pertsona batu ziren.\nParte hartze handia eta izandako giro ederra nabarmendu dituzte antolatzaileek: “Iaz baino jende gehiagok parte hartu du. Aurten lehenengoz egin dugu martxa laburra, eta oso pozik gaude. Eguraldia lagun izan genuen, eta jendea oso gustora egon zen. Giro polita sortu zen”.


Nola kudeatu behar ditut hondakin berdeak? | Mancomunidad de la Comarca de Pamplona\nArazuriko Hondakin Uren Araztegian etxebizitzetatik bildutako hondakin berdeak hartzen dituzte (zehazki, FCC enpresak biltzen ditu eta edukiontziak Arazuriko araztegiraino eramaten ditu), eta bai udal eskumeneko inauste hondakinak ere.\nHondakin horiek bereizi egiten dira, horiekin nahasita iristen diren materia arrotz guztiak kenduta, eta birrindu egiten dira, material egituratzailea lortzeko. Ondoren, lohi deshidratatuari gehitzen zaio eta konposta sortzen da.\nIruñerriko Mankomunitateak eskaintzen duen doako zerbitzua da, hondakin berdeak sortu eta kudeatu edo balorizatu ezin dituzten pertsona, enpresa eta erakundeentzat. Dena dela, Arazuriko Hondakin Uren Araztegiraino eramatea sortzailearen konturakoa da.\nHondakin berde horiek baldintza hauek bete behar dituzte, gutxienez:\nEz dute materia arrotzik izan behar (poltsak, plastikoak, paperak, lorategietako apaingarrien hondakinak, lurra duten sustraiak…)\nEzin dira izan 2 metro baino handiagoak.\nDiametroa ezin da izan 25 zentimetro baino handiagoa.\nArazuriko konposta erosi\nBi modutara saltzen da: zakuka edo soltean. Eta horrez gain, errezeboa eta substratua ere merkaturatzen da.\nIkasi etxean sortzen ditugun hondakin organikoak aprobetxatzen eta konpost bihurtzen.\nZer egin behar dut lohiak erabili nahi baditut?\nLurrari nutrienteak bota nahi dizkioten Nafarroako nekazariek lohiak eska ditzakete Arazuriko Hondakin Uren Araztegian.\nEtxeko konpostajerako kanpaina Barañainen\nBarañainen bizi bazara, eman izena etxeko konpostajean.


Madegney - Wikipedia, entziklopedia askea.\nThierry CHAPELIER (2014-2020)\n48° 17′ 18″ N, 6° 17′ 17″ E / 48.288333333333°N,6.2880555555556°E / 48.288333333333; 6.2880555555556Koordenatuak: 48° 17′ 18″ N, 6° 17′ 17″ E / 48.288333333333°N,6.2880555555556°E / 48.288333333333; 6.2880555555556\nBettegney-Saint-Brice, Derbamont, Gugney-aux-Aulx eta Regney\nMadegney Frantziako udalerria da, Vosges departamenduan dagoena, Grand Est eskualdean. 2013an 71 biztanle zituen.\n2007an Madegney udalerrian erroldatutako biztanleak 71 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.\n2007an 27 etxebizitza zeuden, 24 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 25 etxeak ziren eta 1apartamentu bat zen. 24 etxebizitza nagusietatik 21 bere jabearen bizilekua ziren, 1 alokairuan okupaturik zegoen eta 2 doan lagata zeuden; 1ek gela bat zuen, 5 etxek hiru zituzten, 5 etxek lau zituzten eta 13 etxek bost zituzten. 14 etxek euren parking plaza propioa zuten azpian. 13 etxetan ibilgailu bat zegoen eta 10 etxetan bat baino gehiago zituzten.\nMadegney udalerriko biztanleria-piramidea 2009an .\n2007an lan egiteko adina zuten pertsonak 47 ziren, horien artean 33 aktiboak ziren eta 14 inaktiboak ziren. 33 pertsona aktiboetatik 20 lanean zeuden (10 gizon eta 10 emakume) eta 13 langabezian zeuden (8 gizon eta 5 emakume). 14 pertsona inaktiboetatik 6 erretiraturik zeuden, 7 ikasten zeuden eta 1 "bestelako inaktibo" gisa sailkaturik zeuden.\nWikimedia Commonsen badira fitxategi gehiago, gai hau dutenak: Madegney\nOrriaren azken aldaketa: 27 otsaila 2019, 13:06.


Areatzako edurtegira helduko da IV. Mendi Martxea\nUrri lehenengoaren 9tik 12ra Areatzako Mendi Astea antolatu dabe Lamino Mendi Taldeak eta Areatzako Udalak. Astea, IV. Mendi Martxeagaz amaituko da eta aurten lehenengoz, martxearen ibilbidea edurtegiraino (1065 m.) helduko da. Datorren urtean mendi martxea Areatzako punturik altuenera heltzea, Arranbeltzara, hain zuzen gura dabe Lamino Mendi Taldekoak. Argazki Lehiaketako sari banaketeak eta argazki erakusketeak, proiekzino bik eta mendi martxeak osotuten dabe egitaraua. Ekitaldi guztiak 19:30ean izango dira Udal Aretoan.\nUrri lehenengoaren 9an, eguaztenean, II. AKKB Argazki Lehiaketako sari banaketea izango da eta parte hartzaile guztien argazkien erakusketea egongo da. Lehiaketako gaia ura da eta bertan laku, erreka, ur-jauzi eta abarren erretratuak egongo dira ikusgai.\nHurrengo egunean, Gorbeiako aterpetxea kudeatzen daben Yolanda Martin eta Joseba Elorrietak mendian bizi izan dabezan abenturak kontauko dabez "25 urte, bi kordada" izeneko berbaldi-proiekzinoaren bitartez. 25 urte honeetan Pirinioetan, Alpeetan, Himalayan, Everest-en eta beste mendi askotan izan dira aterpeko kudeatzaileak.\nBarikuan, Txus Ruiz de Erentxunen eskutik, beste berbaldi-proiekzino bat: "Thule Beri 2015" izenekoa. Bertan, mendizaleak Nepaleko erreka baten piraguan egindako jaitsierea erakusten dau.\nAreatzako IV. Mendi Martxea\nZapaturako, eta Mendi Asteari amaierea ipinteko, mendi martxea antolatu dabe. Hilaren 12an izango da eta partaideak goizeko 08:00retan urtengo dira herriko plazatik. Ibilbide bi dagoz aukeran. Ibilbide laburrak 19,5 kilometro eta mila metroko desnibela dauka, luzeak, barriz, 27,5 km eta 1.500 metroko desnibela. Luzea egiten dabenak Areatzako edurtegitik eta mugarrietatik pasauko dira eta 1.116 m.ko altueraraino igoko dira. Ibilbide bietan, Mendigana eta Upoko tontorrak zapalduko dabez ibiltariak. Horniketa puntu bi egongo dira eta amaitukeran parrilladea eta zozketea. Areatzako Hotel Bainuetxean gau bat eta Atxarte Mendiko dendako materiala zozketatuko dira.\nIzena, martxearen egunean bertan emon daiteke urtekera lekuan 07:15etik aurrera, 10 euro ordainduta. Urri lehenengoaren 10a baino lehen internet bidez emon ezkero, 7 euroko prezioa dauka.


Ohe soinuik gabe, ezinezkoa da egunean zehar etxeko arazoak aztertzea, lan egitea edo aurre egitea. Ez da harritzekoa, askotan jendeak sofarako edo oheko kalitate handiko ortopediako lastairak erosten ditu, bizkarrezurra duten arazoak konpontzeko nahian. Baina marko eta fundazio onik gabe, ez dute luzaroan zerbitzatzen eta ez dute guztiz parte hartzen. Askotan, sareta arruntetan edo oholetan, koltxoiak garestiak azkar bultzatu, zulatu eta forma galtzen dira.\nSoluzio arrazionalagoa ohe ortopedikoa erostea da, horietako oinarria egurrezko slatsa da. Barruko makina mugikorrak titular bereizietan jartzen dira eta iturburuen funtzioa betetzen dute, karga berdinarekin ahalik eta gehien banatuz. Horrelako jatorrizko paretean, koltxoa behealdetik erabat aireztatzen da eta hautsa eta organismo kaltegarriak pilatzen uzten du, eta horrek nabarmen irauten du bizitza-zerbitzua.\nOinarri ortopedikoen oinarrizko oheak\nOhe ortopedikoa. Kanpoan, antzeko ohe bikoitza ohiko ohe ederra baino ezberdina da, baina ezaugarri asko ditu barruan. Bikote ezezagunaren pisuaren azpian desbideratze desegokia baztertzeko, eraikuntza honek bi errenkada ditu. Serie bakoitzak modu independentean funtzionatzen du eta pertsona jakin bati egokitzeko gai da. Kalitate handiko produktuan, ohearen banakako gunea banaka egokitu dezakezu, zurruntasun maila altua erakutsiz. Ohe bikoitzaren arteko aldea beste osagarri bat da, erdian kokatuta dagoena. Bosgarren hanka behar da langa zentrala babesteko, lamelak konbergitzen direneko.\nOrthopedic single bed. Lonely pertsonak, ikasleak, eta baita nerabeek ez dute beti ohe bikoitz handi bat behar, gela handi bat eginez. Horientzat, ohe bakarreko kalitatea aukeratu dezakezu ortopedikoan, dimentsio apalagoekin. Lerro kurbatuak eta lau hankako errenkada bakarra dago, ohiko ohe bat bezala. Altzari horien diseinua oso anitza da. Eredu zuzen edo erdi bat erosteko aukera duzu hainbat bizkarretan, baita arropa eta ohe gordetzeko kaxak dituzten produktuak ere.\nHaurrentzako ohe ortopedikoak. Orain helduek ez ezik, haur askok scoliosis, ornoen desplazamendua eta juntura lotutako beste gaixotasunak pairatzen dituzte. Haurtxo eta nerabe hauen artean zaila izaten da ohe arrunt arrunt batean atseden hartzeko, gorputzari laguntza-puntuak ez baditu. Antzeko arazoak konpondu ohi dira ortopediako oinarriekin haurtxoentzako. Konturatuko gara erosotasuneko altzariak haurraren osasuntsura hurbilduko direla. Loa eroso eta hazten ari den gorputzaren garapen egokia sustatzen du. Diseinu klasikoko ereduez gain, egungo haurrentzako mota askotakoak dira lasterketa-makina , jeep, tanke, ontzi eta gurdi bikainen modukoak. Barruan, normalean barneko kutxa bat izaten dute eta erosoa da zure haurraren jostailuak eta beste gauza batzuk gordetzeko.\nOrthopedic folding bed. Gehienetan, hala nola, clamshells oinarria gisa polimerozko pinturak estalita metal egindako marko bat erabiltzen da. Egurrezko lamelak propietate ortopediko bikainak ematen dizkio produktua, eta produktu eramangarri arin hori lo egiteko guztiz erabiltzeko aukera ematen du. Ohe ortopedikozko lastairako ohe eramangarria oso erraz zabaltzen da minutu gutxitan. Arrazoi hauei buruzko abantailen artean, horien artean merkeak, dimentsio apalak eta garraio errazak daude. Produktu konplexuago eta garestiagoak ohe ortopediko ohe tolesgarriak dira lo egiteko. Jada ez dira jantzigintza eramangarrien antzekoak eta produktuak dotoreak eta luxuzkoak dira. Forma muntatuek ezin hobeto egokitzen dute barrualde klasiko batean .\nLorategi plastikozko aulkiak\nBarrualdean estilo amerikarra\nPlastikozko panela bainugelan\nSabaiko sabaia instalatzea\nBi eskailera-panel propiozko sabaia eskuekin\nNola tarte sabaia kendu?\nJaponiako estilo gela\nTarte beltza sabaia\nBuffet egongelan platerentzat\nNola aukeratu plastikozko leiho egokiak?\nSofak irekitzeko mekanismoak\nLogela estilo eskandinabarrean - diseinu zehatza sekretuak\nZergatik amesten hilerriko eta senideen hilobiak?\nEmakumeen Zapatak - 2016ko Udaberria\nOzono geruzaren kontserbazioa nazioarteko egunean\nClindamycin - pilulak\nBerde argizarizko botak\nIntertype harremanen taula\nPastela "Praga" - errezeta\nModako iltze polish 2014\nNola bihurtu ohean?\nWinter suede botak\nDemodex aurpegian - sintomak\nPamplemus lorategi botanikoa\nApendicitis - haurren sintomak, arrazoiak eta eragiketa motak\nLiburuxkak etxean sartu ziren, keinu bat\nNola arrautza mamia egosten?\nMetal aurrefabrikatuen egiturak


Bilera Alemanian, free publizitate pribatua Taula gainean. Jarri zure iragarkia Alemanian - BIDEO-TXATA - Love online!\nBilera Alemanian, free publizitate pribatua Taula gainean. Jarri zure iragarkia Alemanian\nBilatzen ari naiz neska bat familia bat hasteko\nBizi naiz, BerlinenLan egiten dut, bulego batean. Nire izena da Angelina. Alaia eta atsegina. Bidaiatzea gustatzen zait. Bere enpresa, ez duzu etorri nahi Alemania hilabete batzuk, eta egin laburpen bat denbora bakarrik. Bilatzen ari naiz neska bat Alemaniatik ezkontza enpresa. Edo alemana Alemanian nor izango da talde iraunkor bat egoitza-baimena Alemanian.\nNire amaren aldetik, dut, eskerrik asko.\nEz intimitatea, besterik gabe, enpresa-harreman bat. Naiz emakume baten bila urtetik beherako berrogeita bost bat hartu oporrak elkarrekin. Adostutako sexua ez da baztertzen. Gizon bat bete Alemaniatik harreman serio bat egiteko. Nahiko neska gazte bat, ona azafata, gizon baten bila larriak harremanak, zintzoa, atsegina, fidagarria eta sentikorra, prest familia bat hasteko. Idazten bakarrik larriak dituzten asmoak. Kezkatuta eta hutsik chatterers ez hondakinak nire denbora, hau da, I, semea askok lan urte, bat bete nahi ona larriak gizon - urte askotan, harreman serio bat egiteko, eta bat sortzeko, familia-bilera bat emakumezkoak, bizia neska. Behar dute gidari bat bizitza.\nHogeita sei urteko gizon Alemaniatik\nOrduan, agian, idatzi ahal izango duzu e-mail bat: baino gutxiago hogeita bi urte, hazi, Victoria Coll bizitza Portugalen. Bilaketa ona, arduratsua eta hardworking pertsona. Ados nago honekin urrats. Bila maitalea Stuttgart etengabeko bilerak eta gastua denbora elkarrekin, idatzi neska hori, ez zara damutuko Eder hogeita bi gazte, ekonomikoki independente neska, ona azafata bat xarmangarri hiru urteko alaba, gizon baten bila larriak harremanak, zintzoa, mota, fidagarria eta sentikorra, prest familia bat hasteko. Zure besoetan, nahi nuke berriro sentitzen emakumea maite dut. Trukean, ezin dut eman. Emakume bat bete Hamburg bero, epe luzerako harremana, erraza maite eta, azkenik, ezkontza, Kaixo pertsona orok laster urte Berri, nahi duenak ibilaldi hiria berriketan eta lagunak egiteko, nahi duenak idatzi zenbaki bat. Gizon bat nor izan Dating pare bat Berlin edo inguruetan berrogei urte adiskidetasuna eta atsegina bilerak. Niri idatzi dut eta aurrera begiratu duzu ikusten berriro.\nLehenengo data bat Jonas - YouTube\nchat online bideo Datazio neska batekin berriketan izen-ematea gabe bideo Datazio Mosku free chat bideo Topaketak emakume ezkondu betetzen iragarkiak web bideo Datazio neska batekin sex Seznamka Datazio helduen video chat erruleta neska online izen-ematea gabe free Datazio


Pisu osasungarriari eusteko produktuak | Consumer\nPisu osasungarriari eusteko produktuak\nProduktuak lagundu egin behar du galdutako pisua koipe moduan mantentzen, gutxienez sei hilabetez elikagaiak etengabe kontsumituz.\nElikagaien Segurtasunerako Europako Agintaritzak (EFSA) dokumentu bat garatu du, produktu bakoitzak izan ditzakeen nutrizio-adierazpenak eta propietate osasungarriak arautzen dituena, “pisu osasuntsua mantentzeko” izan dezakeen funtzioari dagokionez. Funtzio hori aipatzen duen produktu bakoitzak hainbat ekintza frogatu beharko ditu, besteak beste, honako hauei buruzkoak: pisu-galeraren efektuaren jasangarritasuna, gorputz-osaeran gertatzen diren aldaketen ebaluazioa edo efektuaren (gantzaren edo gorputz-pisuaren) arteko bereizketa.\nEz du denak balio pisu-galerari dagokionez, ez eta kontsumitzaileak hainbeste espero duen zerbaiti dagokionez ere: galdutako pisuari eustea. EFSAk, elikagaietako nutrizio-adierazpenei eta propietate osasungarriei buruzko 1924/2006 Araudiarekin bat etorriz, dokumentu bat garatu du, elikagaietako propietate osasungarrien gaineko adierazpenen baimen komunitarioari buruzko arauak biltzen dituena, gosearen sailkapenari (gosea, asetasuna, apetitua murriztea…), pisuari eusteari eta odoleko glukosa-kontzentrazioei dagokienez. Artikulu honek gorputzaren pisuari eusteko arauak biltzen ditu.\nGorputzgantza murrizteko adierazpen osasungarriak\nGorputzeko gantza/gorputz-pisua murrizteari dagokionez, gorputzeko gantza nahita gutxitzea eragin fisiologiko onuragarritzat jotzen da gehiegizko pisua edo obesitatea duten herritar guztientzat. Era berean, gorputzaren pisua galtzea ondorio fisiologiko onuragarritzat hartzen da, gorputzeko gantza murriztearekin bat baldin badator. Hori dela eta, gorputzeko gantza (eta gorputz-pisua) murrizteko propietate osasungarrien adierazpenak justifikatzen dituen ebidentzia zientifikoa lortzeko, gorputzeko gantza metodo baliozkoen eta zehatzen bidez (irudi-tekniken bidez, adibidez, DEXA, erresonantzia magnetikoa eta tomografia konputarizatua) murrizten duten gizakiei buruzko azterketak egin behar dira.\nGantz-galeran eta/edo gorputz-pisuan duen eragina 12 astez etengabe kontsumituta lortu dela egiaztatzeko probak egin behar dira.\nEFSAk ez ditu fidagarritzat jotzen azaleko tolesez, inpedantzia bioelektrikoz edo pletismografiaz (Bod-Pod) ebaluatutako gorputzeko gantz-galeraren emaitzak. Bere ustez, tresna horiek ez dira egokiak gorputzeko gantz-trukea ebaluatzeko, beren izaera bereziagatik gorputzeko ur-konpartimentuetan aldaketa handiak izan ditzaketen subjektu lodietan neurtzen denean.\nBeste adierazpen batzuk, hala nola “gantzaren oxidazioa”, gorputzaren gantza/pisua murriztuta proposatzen dira erreklamazioen testuinguruan, eta, beraz, ebidentzia horiek bete behar dituzte. Gantza eta/edo gorputz-pisua galtzean eragin iraunkor (iraunkor edo jarraitua) baten ebidentziak (edo frogak) eman behar dira, gutxienez 12 asteko janari-kontsumo jarraituaren bidez.\nBestelako adierazpen osasungarriak\nEnergia gutxi. Zenbait produkturen “energia-eduki txikia, txikia edo nulua” adierazten duten nutrizio-alegazioak ez dira aski, ikuspuntu zientifikotik, justifikatzeko produktu horiek ondorio onuragarriak dituztela gantzaren edo gorputz-pisuaren murrizketan.\nPisua galdu ondoren, gorputzaren pisuari eustea. Justifikatu egin behar da, janari-kontsumo jarraituaren bidez, nahita eta modu osasungarrian galdu ondoren gorputz-pisuari eustea gutxienez sei hilabetez.\nSabeleko gantza murriztea. Sabelaldeko gantza eta, bereziki, erraietako gantza etengabe murriztea eragin fisiologiko onuragarritzat hartzen da, batez ere, obesitateari lotutako osasun-arazoak dituztenentzat, hala nola glukosarekiko tolerantzia txarra, intsulinarekiko erresistentzia, dislipidemia eta arteria-hipertentsioa. Adierazpen hori produktuan sartzeko, frogatu behar da, gizakiekin egindako azterketetan, sabelaldeko gantza murrizten dela, baliozko metodo zehatzen bidez, hala nola gorputzeko gantza erabat galtzean aipatutakoen bidez.\nBeste neurri alternatibo batzuk, hala nola gerriaren zirkunferentzia, erabil litezke oinarri zientifiko gisa, bolumenaren murrizketa handia bada ura edo masa giharra ez murrizteko. Koipe lokalizatua (jarraitua edo iraunkorra) gutxienez 12 astez etengabe janez lortzen dela ziurtatu behar da.\nMASA MAGRA HANDITU EDO MANTENTZEA\nGihar-masa (muskulua) etengabe handitzea onuragarria da gizabanako aktiboen garapen fisikoa hobetzeko. Gorputzaren masa magra gutxitua mantentzeko edo galtzeko ahaleginak egin behar dira energia murriztuta dagoenean. Energia horrek pisua galtzea dakar, eta, era berean, pertsona zaurgarrienentzat, hala nola adinekoentzat. Urteak igaro ahala, masa magra galtzea erortzeko eta aldaka edo beste batzuk hausteko arriskua da.\nElikagai-produktuak edo -osagaiak frogatu behar du masa giharra etengabe hazi edo mantendu ahal izateko, gutxienez 12 astez kontsumitu direla elikagaiak.\ngrasa-eu nutrizio-adierazpen peso-eu


Aholkuak salgai - Orio - Karkara.eus\nZigor Esoain 2016-05-02 08:00\nJokaera isekatik gero eta gertuago daukatenak izan ohi dira besteez gaizki esaka aritzen direnak. Besteen gaitzak seinalatzen dituzte beren gabeziak tapatzeko.\nBadira ondo geratzen diren hitzak edo espresioak, esaldia janzten dutenak. Eta horregatik, erabilpen oparoa izan ohi dute, sarri zentzua galtzeraino, itxuragabetasuneraino. Berdintasuna izan daiteke kasuetako bat. Sarri erabiltzen dugu hitz hau parekidetasunaren aldarria egin nahi dugunean, nahiz eta bata eta bestearen esanahia ezberdina izan. Hau da kondena hitzari gertatzen zaiona ere. Definizioari erreparatuz gero, epaile batek edo auzitegi batek ezartzen duen zigorra da kondena. Beraz, eskumena eduki behar da kondenatzeko, zigortzeko, hutsa edo gaizkia egin duena gaztigatzeko. Zenbat aldiz entzun dugu azken aldian ehun pezetako hitz hau batere eskumenik ez duenaren ahotan.\nKondenaz gain, errelatoa, memoria, biktimak eta antzerakoak ahoz aho dabiltzan garaietan bizi gara. Euskal gizartearen zati bati, sektore bati, egindako minaren aitortza exijitzen zaion garaietan, hain justu ere. Baina, nork eskatu dizkio kontuak Iñigo Cabacas hil zuten egunean baliabide guztiekin sartzea agindu zuen ertzainari? Inork. Zinismoa eta hipokrisia.\nHipokrisia gaitz guztien paradoxa omen da, Iñigo Cabacasen kasuan gertatu den zerbait dela esan dezakegu. Beren lotsak tapatzeko begiak, sudurra eta ahoa isten duten politikariak. Demokrata txartela harro erakusten duten bitartean, ze zekenak diren erakusten dute soilik. Beren zikoizkeria azaleratzen dute soilik beste era batera esanda.\nInoiz ezingo diote Iñigoren familiari eta lagunei begietara begiratu ertzain eta politikari horietako askok. Inoiz ezingo dute begirada garbia eduki beren aurrean, jakin badakitelako, sakon-sakonean, beren jarrera ez zela berdina izango beren lagun edo familiartekoren batez ariko bagina.\nJokaera isekatik gero eta gertuago daukatenak izan ohi dira besteez gaizki esaka aritzen direnak. Besteen gaitzak seinalatzen dituzte beren gabeziak tapatzeko. Halaxe da bai, beste aldera begiratzen duten jende bera da iraganaren kondena eta erantzukizuna eskatzen dutenak, Iñigoren kasuan ere.\nArdi larruzko otsoak. Beti dute aholku bat salgai, baina berentzat ez dute aholkurik nahi.